hotchpotch/miracl-hf-unified huggingface dataset:
ইয়ুর্গেন ক্লিন্সমান
ইয়ুর্গেন ক্লিন্সমান (Jurgen Klinsmann) (জুলাই ৩০, ১৯৬৪) প্রখ্যাত জার্মান ফুটবলার। নব্বইয়ের দশকের সেরা স্ট্রাইকারদের অন্যতম। তিনি ১৯৯০ সালের ফিফা বিশ্বকাপ বিজয়ী জার্মান দলের গুরুত্বপূর্ণ সদস্য ছিলেন। ১৯৯০, ১৯৯৪ ও ১৯৯৮ - পর পর তিনটি বিশ্বকাপে তিনি অংশগ্রহণ করেন। বিশ্বকাপে তার সর্বমোট গোল সংখ্যা ১১টি।
২০০৬ সালে জার্মানিতে অণুষ্ঠিত বিশ্বকাপে তিনি জার্মানী দলের কোচের দায়িত্ব পালন করছেন। বর্তমানে তিনি যুক্তরাষ্ট্রের ম্যানেজার হিসেবে কাজ করছেন।
ইনাসুল ফতেহ
ইনাসুল ফতেহ (; জন্ম: ৩ এপ্রিল ১৯৫৯) একজন বাংলাদেশদ্ভূত ব্রিটিশ জাদুশিল্পী ও শিল্পচর্চাকারী। তিনি বিভিন্ন অনুষ্ঠানে 'আলাদিন' (Aladin) নামে অংশগ্রহণ করে থাকেন।
টেইট মডার্ন যাদুঘর
টেইট মডার্ন (Tate Modern) লন্ডনের একটি প্রসিদ্ধ আধুনিক শিল্প জাদুঘর। এটি টেম্‌স্‌ নদীর তীরে লন্ডন বরা অব সাউথওয়ার্কের ব্যাঙ্কসাইড অঞ্চলে অবস্থিত। আধুনিকতাবাদী শিল্পের (modernist art) ক্ষেত্রে এটি বিশ্বের একটি অন্যতম শ্রেষ্ঠ সংগ্রহশালা ও প্রদর্শনাগার।
কনি হক
কনি হক (Konnie Huq) বাংলাদেশী বংশোদ্ভূত একজন ব্রিটিশ টিভি উপস্থাপিকা। তিনি বিবিসি টেলিভিশনের বাচ্চাদের অনুষ্ঠান ব্লু পিটার-এ () ১৯৯৭ সালে উপস্থাপনা শুরু করেন। ২০০৭ সালে দীর্ঘ ১০ বছর উপস্থাপনা শেষে ২০০৭ সালে তিনি ব্লু পিটার ত্যাগ করেন। । তিনি ২০১০ সালে 'ITV2 তে The Xtra Factor উপস্থপনা করেন।
তিনি কেমব্রিজ বিশ্ববিদ্যালয়ের অধীনে "রবিনসন কলেজে" অধ্যয়ন করেন এবং অর্থনীতিতে ফার্স্ট ক্লাস ডিগ্রী অর্জন করেন।
অস্টিন পাওয়ার্স
স্যার অস্টিন ডেঞ্জার পাওয়ার্স, কেবিই, হচ্ছে মাইক মায়ার্স এর একটি বিখ্যাত চরিত্র। ১৯৬০ দশকের গোয়েন্দা-চলচ্চিত্রের প্যারোডি অস্টিন পাওয়ার্স চলচ্চিত্র সিরিজে চরিত্রটি মূল ভুমিকায় অভিনয় করেছে।
অস্টিন পাওয়ার চরিত্রের জন্মদিন হচ্ছে ১২ নভেম্বর, ১৯৩৯। ১৯৫৮ সালে মুক্তিপ্রাপ্ত গোল্ডমেম্বার চলচ্চিত্রে অস্টিন পাওয়ার্সকে পড়ন্ত টিন এজার হিসেবে দেখানো হয়েছে।
ময়নামতী
ময়নামতি বাংলাদেশের কুমিল্লায় অবস্থিত একটি ঐতিহাসিক স্থান। এযাবৎ আবিষ্কৃত লালমাই অঞ্চলের প্রাচীনতম সভ্যতার নিদর্শন হল ময়নামতি প্রত্নস্থল। বর্তমানে ময়নামতি অঞ্চলে যে ধ্বংসস্তূপ দেখা যায় তা প্রকৃতপক্ষে একটি প্রাচীন নগরী ও বৌদ্ধ বিহারের অবশিষ্টাংশ । প্রত্নতাত্ত্বিকদের মতে ইহা জয়কর্মান্তবসাক নামক একটি প্রাচীন নগরীর ধ্বংসাবশেষ ।
ময়নামতি প্রত্নস্থলের কিছু উল্লেখযোগ্য স্থাপনা হল :
ঐতিহাসিক নিদর্শন সমূহ :
ছত্রাক
ছত্রাক হল এককোষী বা বহুকোষী সুকেন্দ্রিক জীব, যারা সালোকসংশ্লেষনের মাধ্যমে শর্করা তৈরি করতে পারে না এবং যাদের দৃঢ় কোষ প্রাচীর আছে।
ছত্রাক ইউক্যারিওটিক কোষ দ্বারা গঠিত।
বহুকোষী ছত্রাক অসংখ্য সরু সরু সুতোর মত অংশ নিয়ে গঠিত। এগুলিকে Hypha বলে। এগুলি একত্রিত হয়ে Mycelium গঠন করে।
গঠন কাঠামো অনুসারে ফাংগাসকে নিম্নভাবে শ্রেণী বিন্যাস করা যায়:
জীব বিজ্ঞানের যে শাখায় ছত্রাক ও এর ব্যবহারিক বিষয় নিয়ে আলোচনা করা হয় তাকে ছত্রাকবিদ্যা বলে।
পেনিসিলিনসহ বহু মূল্যবান ঔষধ ছত্রাক থেকে থেকে তৈরি করা হয়। পাউরুটি তৈরিতে ইস্ট নামক ছত্রাক ব্যবহার করা হয়।ইস্ট ভিটামিন সমৃদ্ধ বলে ট্যাবলেট হিসেবে ব্যবহার করা হচ্ছে।এগারিকাস নামক একধরণের মাশরুম ছত্রাক শৌখিন খাদ্য বলে বিবেচিত।বর্তমানে বাংলাদেশদেশসহ বহু দেশে চাষ করা হয়।আবর্জনা পঁচিয়ে মাটিতে মেশাতে ছত্রাকের ভূমিকা রয়েছে।
বুধ (দ্ব্যর্থতা নিরসন)
বুধ বলতে বোঝানো হতে পারে -
মঙ্গল (দ্ব্যর্থতা নিরসন)
মঙ্গল দ্বারা বোঝানো যেতে পারে-
ঘাতবাদ্য
আঘাত বা percussion দ্বারা যে বাদ্য বাজানো হয়।
কেবল ধাতু বা কাষ্ঠনির্মিত ঘাতবাদ্য যেমন :
খঞ্জনি, করতাল, ঝাঁঝর, মন্দিরা
কেউ কেউ পিয়ানো, এবং সন্তুরকেও এই বিভাগের অন্তর্ভুক্ত করেন, মতভেদে এরা তত বা তারযন্ত্রের অন্তর্ভুক্ত।
চর্মাচ্ছদিত ঘাতবাদ্য যেমন:
তবলা, মৃদঙ্গ, পাখোয়াজ, খোল
ঢাক, ঢোল, ডমরু, মাদল, ভেরী, কাড়া, নাকাড়া, দুন্দুভি, দামামা, ডিমডিম, টমটম,
ড্রাম, বঙ্গো
সুশীর
ফুৎকার (ফুঁ) দিয়ে অথবা বেলো দ্বারা বাতাস চালিয়ে বাজানো বাদ্যযন্ত্র।
ইথিওপিয়া
ইথিওপিয়া উত্তর-পূর্ব আফ্রিকার একটি প্রজাতান্ত্রিক রাষ্ট্র। এর সরকারি নাম ইথিওপীয় সরকারী গণপ্রজাতন্ত্র। উঁচু পর্বত আর ঊষর মরুভূমির এই রুক্ষ দেশটিতে ৭০টিরও বেশি জাতিগত ও ভাষাগত গোষ্ঠীর মানুষের বাস।
বিংশ শতাব্দী পর্যন্তও দেশটি আবিসিনিয়া নামে পরিচিত ছিল। ইথিওপিয়া আফ্রিকার প্রাচীনতম স্বাধীন রাষ্ট্র। প্রথম শতাব্দীতে এখানে আকসুম নামের একটি শক্তিশালী খ্রিস্টান সাম্রাজ্যের পত্তন হয়। ১৬শ শতকের পরে ইথিওপিয়া অনেকগুলি ক্ষুদ্র রাজ্যে বিভক্ত হয়ে যায়। ১৮৮০-র দশকে রাজা ২য় মেনেলিক-এর অধীনে এগুলি পুনরায় একত্রিত হয়। ১৯৫০-এর দশক থেকে ইরিত্রিয়া ইথিওপিয়ার একটি অংশ ছিল, কিন্তু ১৯৯৩ সালে এটি বিচ্ছিন্ন হয়ে একটি স্বাধীন রাষ্ট্র গঠন করে।
ইথিওপিয়ার উত্তর-পূর্বে ইরিত্রিয়া এবং জিবুতি, পূর্বে ও দক্ষিণ-পূর্বে সোমালিয়া, দক্ষিণ-পশ্চিমে কেনিয়া এবং পশ্চিম ও উত্তর-পশ্চিমে সুদান। দেশটি নয়টি প্রশাসনিক অঞ্চলে বিভক্ত। প্রতিটি অঞ্চলে একটি করে প্রধান জাতিগত গোষ্ঠী বাস করে। আদ্দিস আবাবা ইথিওপিয়ার রাজধানী ও বৃহত্তম শহর।
ব্যাংকক
ব্যাংকক থাইল্যান্ডের রাজধানী এবং বৃহত্তম শহর। এটি ফেয়া নদীর পশ্চিম তীরে থাইল্যান্ড উপসাগরের কাছাকাছি অবস্থিত। ব্যাংকক একটি গতিশীল অর্থনীতি ও দক্ষিণ-পূর্ব এশিয়ার একটি প্রগতিশীল সম্প্রদায়ের সাথে, দ্রুত বর্ধনশীল শহরগুলোর অন্যতম।
পেরু
পেরু দক্ষিণ আমেরিকার পশ্চিম-মধ্য অঞ্চলে, প্রশান্ত মহাসাগরের উপকূলে অবস্থিত একটি রাষ্ট্র। পেরুর ভূগোলে চরম বৈপরিত্যের সহাবস্থান পরিলক্ষিত হয়। এখানে আছে জনবিরল মরুভূমি, সবুজ মরূদ্যান, বরফাবৃত পর্বতমালা, উচ্চ মালভূমি এবং গভীর উপত্যকা। দেশটির উত্তর-পশ্চিম থেকে দক্ষিণ-পূর্ব বরাবর আন্দেস পর্বতমালা চলে গেছে। আন্দেস পেরিয়ে দেশের অভ্যন্তরে রয়েছে ঘন ক্রান্তীয় অরণ্য, যেখানে জনবসতি তেমন ঘন নয়। প্রশান্ত মাহাসাগরের উপকূলে অবস্থিত লিমা দেশটির প্রধান বাণিজ্যিক কেন্দ্র ও রাজধানী।
পেরু অতীতে দক্ষিণ আমেরিকার বিস্তৃত ইনকা সাম্রাজ্যের কেন্দ্র ছিল। ১৬শ শতকে স্পেনীয় বিজেতাদের হাতে ইনকা সাম্রাজ্যের পতন ঘটে। আন্দেসের স্বর্ণ ও রূপার খনির আকর্ষণে স্পেনীয় খুব শীঘ্রই পেরুকে দক্ষিণ আমেরিকাতে তাদের সম্পদ ও শক্তির কেন্দ্রে রূপান্তরিত করে। পেরু ১৯শ শতকের শুরুতে স্বাধীনতা লাভ করে।
পেরুর অর্থনীতিতে আজও খননশিল্প প্রধান ভূমিকা পালন করছে। তবে কৃষি, মৎস্যনিধন এবং পর্যটনও অর্থনীতির বড় অংশ। বহু পর্যটক ইনকা সাম্রাজ্যের ধ্বংসাবশেষ দেখতে পেরুতে বেড়াতে আসেন। বিশেষ করে আন্দেস পর্বতমালার উপরে মাচু পিচু খুবই জনপ্রিয়।
পেরুর বেশির ভাগ লোক ইনকা বা অন্য আদিবাসী আমেরিকান জাতির লোক। ইনকাদের ভাষা কেচুয়া ভাষা এবং এর সাথে সম্পর্কিত আরেকটি ভাষা আইমারা ভাষা স্পেনীয় ভাষার পাশাপাশি দেশটির সরকারি ভাষার মর্যাদা লাভ করেছে। তবে পেরুতে এখনও ঔপনিবেশিক শাসনামলে সৃষ্ট শ্রেণী ও জাতিগত বৈষম্য বিরাজমান। এই বিভক্ত সমাজে সংখ্যালঘু স্পেনীয় অভিজাত শ্রেণী দীর্ঘদিন যাবৎ সংখ্যাগুরু আদিবাসী আমেরিকান এবং দো-আঁশলা মেস্তিজোদের শাসন করে আসছে।
মোটর সাইকেল ডায়েরী
মোটর সাইকেল ডায়েরী (The Motorcycle Diaries; স্পেনীয় শিরোনাম "দিয়ারিওস দি মোতোসিক্লেতা") লাতিন আমেরিকার বিপ্লবী নেতা চে গেভারার লেখা একটি বই।
১৯৫২ সালে এর্নেস্তো গেভারা (তখনো তিনি চে নামটি নেন নি) ছিলেন শিক্ষানবীশ ডাক্তার। তিনি ও তার বন্ধু আলবের্তো গ্রানাদো লা পেদারোসা একটি মোটর সাইকেল নিয়ে বেরিয়ে পড়েন বুয়েনোস আইরেস থেকে। উদ্দেশ্য: লাতিন আমেরিকা ঘুরে দেখা। আর্জেন্টিনার আটলান্টিক উপকূল ধরে আন্দিজ পার হয়ে চিলি, সেখান থেকে পেরু, কলম্বিয়া ও শেষে ভেনিজুয়েলার কারাকাস এ। এক বছরের অধিক সময় তারা পরিভ্রমণ করেন লাতিন আমেরিকার আনাচে কানাচে। প্রায় ১২,০০০ মাইল পাড়ি দেন। চরম দারিদ্র্যতার মধ্যে বেঁচে থাকা কৃষকদের দেখে তিনি অভিভূত হয়েছেন। এই ভ্রমণের অভিজ্ঞতা সঞ্চিত করা ডায়েরীতে (The Motorcycle Diaries) তিনি লিখেছেন, ‘"মানব সত্ত্বার ঐক্য ও সংহতির সর্বোচ্চ রূপটি এসকল একাকী ও বেপরোয়া মানুষদের মাঝে জেগে উঠেছে"’। এই ভ্রমণের মাধ্যমে এর্নেস্তো গেভারা লাতিন আমেরিকার সাধারণ মানুষের দারিদ্র ও দুঃখ-কষ্ট নিজ চোখে দেখতে পান, এবং তার বিপ্লবী রাজনৈতিক চেতনা ধীরে ধীরে জেগে উঠতে থাকে। তার এই দিনলিপি নিউয়র্ক টাইমস এর বেস্ট সেলার এবং পরে একই নামে (The Motorcycle Diaries) চলচ্চিত্র বের হয় যা পুরস্কৃত হয়েছিল। এই অভিযানে তার সাথী ছিলেন আলবার্তো গ্রানাদো। যিনি ছিলেন চে'র বন্ধু ও পেশায় কুষ্ঠরোগ বিশেষজ্ঞ।
"মোটর সাইকেল ডায়েরী" ২০০৪ সালে একটি চলচ্চিত্রে রূপায়িত হয়। মেক্সিকোর প্রতিভাবান অভিনেতা গেল গার্সিয়া বের্নাল গেভারা ও রডরিগো দে লা সেরনা আলবার্তোর চরিত্রে অভিনয় করেন।
১৯৪৮ সাল থেকে শুরু করা গেভারার চিকিৎসা বিষয়ক পড়ালেখা করার সময় তিনি লাতিন আমেরিকার বিভিন্ন দেশ ভ্রমণে দীর্ঘ সময় ব্যয় করেছেন। ১৯৫০ সালে তিনি প্রথম সমুদ্র ভ্রমণের উদ্যোগ নেন। তিনি সাধারণ একটি সাইকেল নিয়ে আর্জেন্টিনার উত্তরাঞ্চলের প্রায় ৪৫০০০কি.মি (২৮০০০মাইল) এলাকা ভ্রমণ করেন। এ ভ্রমণকালে তিনি সেইসব এলাকার মানুষের চরম দরিদ্রতা, দারিদ্র এবং তাদের বিভিন্ন রোগের বিশেষ করে কুষ্ঠ রোগ পর্যবেক্ষণ করেন। তারপর তিনি সান ফ্রান্সিসকোতে তার বন্ধু আলবের্তো গ্রানাদোর কাছে যান, তারা উভয়েই সেখানে কুষ্ঠ রোগ নিরাময় কেন্দ্রে ছুটে যান।
এই ভ্রমণের ফলে তিনি ঐ অঞ্চলের মানুষের দুঃখ দুর্দশা কষ্ট বিপুল ভাবে পর্যবেক্ষন করতে পেরে ছিলেন। যার ফলস্বরূপ তাঁর মধ্যে বিপ্লব চেতনার সঞ্চার হয়েছিল এবং মানুষের মুক্তির কথা তাঁকে ভাবিয়ে তুলেছিল।
মিগেল দে থের্ভান্তেস
মিগেল দে থের্ভান্তেস সাভেদ্রা (স্পেনীয় ভাষায় Miguel de Cervantes Saavedra) (সেপ্টেম্বর ২৯, ১৫৪৭ – এপ্রিল ২৩, ১৬১৬) একজন স্পেনীয় ঔপন্যাসিক, কবি ও নাট্যকার। তিনি থের্ভান্তেস নামেই অধিক পরিচিত।
"ডন কিহোতে" (Don Quixote) তাঁর লেখা অমর সাহিত্যকর্ম। প্রথম আধুনিক উপন্যাস, স্পেনীয় ভাষায় রচিত সর্বশ্রেষ্ঠ গ্রন্থ, এবং পাশ্চাত্য সাহিত্যের সর্বশ্রেষ্ঠ অবদানের অন্যতম হিসেবে "ডন কিহোতে" সুবিখ্যাত হয়ে আছে।
মিগেল দি উনামুনো
মিগেল দি উনামুনো ই হুগো (ইংরেজি: Miguel de Unamuno y Jugo) (জন্ম: সেপ্টেম্বর ২৯, ১৮৬৪- মৃত্যু: ডিসেম্বর ৩১, ১৯৩৬) প্রখ্যাত স্পেনীয় সাহিত্যিক।
ডন কিহোতে
ডন কিহোতে (Don Quixote) মিগেল দে থের্ভান্তেস সাভেদ্রা-র লেখা অমর সাহিত্যকর্ম। সপ্তদশ শতকে লেখা এই বইটিকে প্রথম আধুনিক উপন্যাস ও স্পেনীয় ভাষায় রচিত সর্বশ্রেষ্ঠ গ্রন্থ হিসেবে অভিহিত করা হয়।
বাংলায় কখনো কখনো এটিকে "ডন কুইক্সোট" শিরোনাম দেয়া হয়।
থের্ভান্তেস তার বইয়ের প্রথম পরিচ্ছেদ "দ্য আর্কাইভ অব লা মাঞ্চা" থেকে গ্রহণ করেন, এবং বাকি অংশ আরবি মুর লেখক সিদে হামেতে বেনেঙ্গালির লেখা থেকে অনুবাদ করেন। তখন কল্পকাহিনী বিষয়ক লেখার শুরুর একটি প্রধান প্রবণতা ছিল "একদা এক সময়ে দূরবর্তী কোন স্থানে..."।
এই উপন্যাসের কেন্দ্রীয় চরিত্র আলন্সো কিহানো (যদিও এই নাম বইয়ের শেষের দিকে দেওয়া হয়) হলেন একজন হিদাল্গো (নিম্ন স্পেনিয় অভিজাত সম্প্রদায়ের সদস্য)। তার বয়স ৫০ বছরের মত। তিনি লা মাঞ্চার একটি নামহীন স্থানে তার ভাইয়ের মেয়ে ও গৃহপরিচারিকা এবং একটি বালক যাকে বইয়ের প্রথম পরিচ্ছদের পরে আর দেখা যায় নি, তাদেরকে নিয়ে বাস করে। যদিও কিহানো যুক্তিবাদী মানুষ, তিনি খুতখুতে, গরম মেজাজী ও কম রসবোধের অধিকারী।
ডন কিহোতের ১ম খণ্ড প্রকাশের ১০ বছর পর মূল উপন্যাসের অনুবর্তী পর্ব ২য় খণ্ড প্রকাশিত হয়। ১ম খণ্ড প্রহসনমূলক হলেও ২য় খণ্ড খুব গম্ভীর এবং দার্শনিক।
দ্য ডোর্‌স
দ্য ডোরস ছিলো লস অ্যাঞ্জেলেস, ক্যালিফোর্নিয়ায় ১৯৬৫ সালে গঠিত একটি মার্কিন রক ব্যান্ড। গায়ক জিম মরিসন, কিবোডূবাদক রে ম্যানজারেক, গিটারবাদক রবি ক্রিগার এবং ড্রামবাদক জন ডেনসমোর ব্যান্ডটির সদস্য ছিলেন। দলটি অ্যালডাস হাক্সলি রচিত "দ্য ডোর্‌স অব পরসেপশন" বই থেকে তাদের নাম নিয়েছে। মরিসনের খেয়ালি গীতিকবিতা ও মঞ্চে তাঁর চমকপ্রদ উপস্থাপন ভঙ্গির কারণে ব্যান্ডটি রক জগতের সবচেয়ে আলোচিত বিষয়গুলোর একটি হয়ে ওঠে। ১৯৭১ সালে মরিসনের মৃত্যুর পরে ব্যান্ডটি কিছুদিন একটি ট্রায়ো হিসেবে কাজ করেছিলো। ১৯৭৩ সালে ব্যান্ডটি পুরোপুরি ভেঙে যায়। ভেঙে গেলেও এর জনপ্রিয়তা হ্রাস পায় নি। শুধু যুক্তরাষ্ট্রেই এ পর্যন্ত ব্যান্ডটির বিক্রিকৃত অ্যালবাম কপির সংখ্যা ৩২'৫ মিলিয়ন। সারা বিশ্বের জন্যে সংখ্যাটি ৯০ মিলিয়ন। ব্যান্ডটির তিনটি স্টুডিও অ্যালবাম, দ্য ডোরস (১৯৬৭), এল এ উম্যান (১৯৭১) ও স্ট্রেঞ্জ ডেইজ (১৯৬৭) রোলিং স্টোনের জরিপে সর্বকালের সেরা ৫০০ অ্যালবামের মধ্যে যথাক্রমে ৪২তম, ৩৬২তম ও ৪০৭তম স্থান পেয়েছে। ১৯৯৩ সালে দ্য ডোরস রক অ্যান্ড রোল হল অফ ফেমে স্থান পায়।
জিম মরিসন ও রে ম্যানজারেক ইউসিএলএ ফিল্ম স্কুলে সহপাঠী ছিলেন। ১৯৬৫ সালের জুলাইয়ে লস এঞ্জেলেস শহরের ভেনিস বিচে দু’জনের আলাপচারিতার এক পর্যায়ে মরিসন ম্যানজারেককে জানান তিনি গান লিখছেন। ম্যানজারেক তাঁর গান শুনতে আগ্রহ প্রকাশ করলে মরিসন “মুনলাইট ড্রাইভ” গানটি গেয়ে শোনান। মরিসনের গীতিকবিতা ম্যানজারেককে মুগ্ধ করে এবং তিনি একটি ব্যান্ড গড়ার প্রস্তাব দেন। ওদিকে ড্রামার জন ডেনসমোর ও ম্যানজারেক ধ্যান শেখার ক্লাসের মাধ্যমে পরস্পরকে চিনতেন। অগাস্ট মাসে ডেনসমোর ও গিটারিস্ট রবি ক্রিগার ব্যান্ডে যোগদান করেন।
দ্য ডোরসের গানগুলো মূলত সাইকেডেলিক রক (psychedelic rock), ব্লুজ রক (blues rock) ও হার্ড রক (hard rock) ধাঁচের।
সাইকেডেলিক রক
সাইকেডেলিক রক () রক সঙ্গীতের একটি বিশেষ ধারার নাম। ষাট ও সত্তরের দশকে এই ধারাটি বিশেষ জনপ্রিয়তা লাভ করে। বাংলা একাডেমির মতে, ‘সাইকেডেলিক সঙ্গীত বলতে বোঝায় এমন সঙ্গীত যা কিনা মনের উপর অমূল প্রত্যক্ষ-উৎপাদক মাদকের মতো কাজ করে।’ যে সঙ্গীত মনের উপর ঘোর সৃষ্টিকারী মাদকের মতো কাজ করে, তাকে সাইকেডেলিক সঙ্গীত বলা চলে।
বিখ্যাত সাইকেডেলিক ব্যান্ডের মধ্যে আছে পিংক ফ্লয়েড এবং দ্য ডোর্স্‌। উল্লেখযোগ্য বাংলা সাইকেডেলিক রক ব্যান্ডের মধ্যে রয়েছে মহীনের ঘোড়াগুলি, মনোসরণি, ফিলিংস, শিরোনামহীন, হজিয়া, শহরতলী, মেঘদল ও অ্যশেস।
সংগীতের ধরণ হিসেবে সাইকেডেলিক রক ইলেকট্রনিক সাউন্ড এফেক্ট, বিস্তৃত সোলো, ও এলেমেলো অচিন্তিত রচনার মাধ্যমে হেলুচিনোজেনিক মাদকদ্রব্যের ঘোর লাগানো অনুভূতিটা তৈরি করতে চায়। উল্লেখযোগ্য বৈশিষ্ট্যের মধ্যে রয়েছে:
সমরেশ মজুমদার
সমরেশ মজুমদার বিখ্যাত ভারতীয় বাঙালি ঔপন্যাসিক। তাঁর অনেক রচনাতেই উত্তরবঙ্গের কথা ঘুরে ফিরে আসে । তিনি বেশ কিছু সফল টিভি সিরিয়ালের কাহিনীকার।
সমরেশ মজুমদার জন্মগ্রহন করেন বাংলা ১৩৪৮ সনের ২৬শে ফাল্গুন, ১০ই মার্চ ১৯৪২। তাঁর শৈশব কেটেছে ডুয়ার্সের গয়েরকাটা চা বাগানে। তাঁর প্রাথমিক শিক্ষা শুরু হয় জলপাইগুড়ি জেলা স্কুল থেকে। তিনি বাংলায় গ্রাজুয়েশন সম্পন্ন করেন কোলকাতার স্কটিশ চার্চ কলেজ থেকে এবং মাষ্টার্স সম্পন্ন করেন কোলকাতা বিশ্ববিদ্যালয় থেকে। কর্মজীবনে তিনি আনন্দবাজার প্রকাশনার সাথে যুক্ত ছিলেন। গ্রুপ থিয়েটারের প্রতি তাঁর প্রচন্ড আসক্তি ছিলো।
তাঁর প্রথম গল্প “অন্যমাত্রা” লেখাই হয়েছিলো মঞ্চনাটক হিসাবে, আর সেখান থেকেই তার লেখকজীবনের শুরু। তাঁর লেখা অন্যমাত্রা ছাপা হয়েছিলো দেশ পত্রিকায় ১৯৬৭ সালে। সমরেশ মজুমদারের প্রথম উপন্যাস “দৌড়” ছাপা হয়েছিলো দেশ পত্রিকায় ১৯৭৬ সালে। তিনি শুধু তাঁর লেখনী গল্প বা উপন্যাসের মধ্যে সীমাবদ্ধ রাখেননি ছোটগল্প, ভ্রমণকাহিনী থেকে কিশোর উপন্যাস লেখনীতে তাঁর জুড়ি মেলা ভার। সমরেশ মজুমদারের উল্লেখযোগ্য উপন্যাসগুলির মধ্যে সাতকাহন, তেরো পার্বণ, স্বপ্নের বাজার, উজান গঙ্গা, ভিক্টোরিয়ার বাগান, আট কুঠুরি নয় দরজা, অনুরাগ ইত্যাদি উল্লেখযোগ্য। তার ট্রিলজি 'উত্তরাধিকার, কালবেলা, কালপুরুষ ' বাংলা সাহিত্য জগতে তাকে বিশেষ খ্যাতির অধিকারী করেছে।
অনেক অসাধারণ লেখনীর শব্দের এই রূপকার জাতীয় এবং আন্তর্জাতিক অনেক পুরস্কার অর্জন করেছেন। ১৯৮২ সালে আনন্দ পুরষ্কার, ১৯৮৪ সালে সত্য আকাদেমী পুরষ্কার, বঙ্কিম পুরস্কার এবং আইয়াইএমএস পুরস্কার জয় করেছেন। স্ক্রীপ্ট লেখক হিসাবে জয় করেছেন বিএফজেএ, দিশারী এবং চলচিত্র প্রসার সমিতির এওয়ার্ড। সমরেশ কলকাতা, তথা বাংলার সর্বকালের অন্যতম সেরা লেখক হিসাবে পাঠকমন জয় করেছেন।
স্কটিশ চার্চ কলেজ থেকে বাংলায় অনার্স নিয়ে কলকাতা বিশ্ববিদ্যালয় থেকে এম-এ করেন।
শীর্ষেন্দু মুখোপাধ্যায়
শীর্ষেন্দু মুখোপাধ্যায় (জন্মঃ ২ নভেম্বর ১৯৩৫) একজন ভারতীয় বাঙালি সাহিত্যিক, যিনি শিশু ও প্রাপ্তবয়স্কদের জন্য গল্প লিখে থাকেন। ফটিক নামক কাল্পনিক চরিত্রটি তার সৃষ্টি।
শীর্ষেন্দু মুখোপাধ্যায় ১৯৩৫ খ্রিস্টাব্দের ২রা নভেম্বর ব্রিটিশ ভারতের বেঙ্গল প্রেসিডেন্সির অন্তর্গত ময়মনসিংহে জন্মগ্রহণ করেন, যেখানে তাঁর জীবনের প্রথম এগারো বছর কাটে। ভারত বিভাজনের সময়, তাঁর পরিবার কলকাতা চলে আসে। এই সময় রেলওয়েতে চাকুরীরত পিতার সঙ্গে তিনি অসম, পশ্চিমবঙ্গ ও বিহারের বিভিন্ন স্থানে তাঁর জীবন অতিবাহিত করেন। তিনি কোচবিহারের ভিক্টোরিয়া কলেজ থেকে মাধ্যমিক শিক্ষা সম্পন্ন করেন। পরে, কলকাতা বিশ্ববিদ্যালয় থেকে বাংলায় স্নাতকোত্তর ডিগ্রি লাভ করেন। শীর্ষেন্দু একজন বিদ্যালয়ের শিক্ষক হিসেবে তাঁর কর্মজীবন শুরু করেন। বর্তমানে তিনি আনন্দবাজার পত্রিকা ও দেশ পত্রিকার সঙ্গে জড়িত।
তার প্রথম গল্প "জলতরঙ্গ" শিরোনামে ১৯৫৯ খ্রিস্টাব্দে দেশ পত্রিকায় প্রকাশিত হয়। সাত বছর পরে ঐ একই পত্রিকার পূজাবার্ষিকীতে "ঘুণ পোকা" নামক তার প্রথম উপন্যাস প্রকাশিত হয়। ছোটদের জন্য লেখা তার প্রথম উপন্যাস "মনোজদের অদ্ভুত বাড়ি"।
মতি নন্দী
মতি নন্দী (; ; জন্ম: ১০ জুলাই ১৯৩১ - মৃত্যু: ৩ জানুয়ারি ২০১০) ছিলেন ভারতের কলকাতা ভিত্তিক একজন বাঙালি লেখক। কলকাতা বিশ্ববিদ্যালয়ের প্রাক্তন ছাত্র মতি নন্দী ছিলেন মূলত ক্রীড়া সাংবাদিক এবং উপন্যাসিক ও শিশু সাহিত্যিক। তিনি আনন্দ পুরস্কার এবং সাহিত্য অকাদেমি পুরস্কার লাভ করেছেন। তাঁর বিখ্যাত উপন্যাস 'কোনি'।
১৯৮৬ সালে সরোজ দে পরিচালিত এবং সৌমিত্র চট্টোপাধ্যায় ও শ্রীপর্ণা বন্দ্যোপাধ্যায় অভিনীত 'কোনি' চলচ্চিত্রটি মতি নন্দীর একই নামের বাংলা উপন্যাস অবলম্বনে নির্মিত।
এছাড়াও তাঁর "জলের ঘূর্ণি ও বকবক শব্দ" গল্প অবলম্বনে বাংলাদেশি চলচ্চিত্র নির্মাতা অনিমেষ আইচ ২০১৭ সালে ভয়ংকর সুন্দর ছবিটি নির্মাণ করেন। পরমব্রত চট্টোপাধ্যায় এবং আশনা হাবিব ভাবনা এ ছবিতে মুখ্য ভূমিকায় অভিনয় করেন।
সঞ্জীব চট্টোপাধ্যায়
সঞ্জীব চট্টোপাধ্যায় অতি জনপ্রিয় বাঙালি লেখক যিনি মূলত হাস্যরসাত্মক রচনার জন্য খ্যাত। তিনি অনেক উপন্যাস, ছোটগল্প ও প্রবন্ধ রচনা করেছেন। তাঁর সবথেকে বিখ্যাত উপন্যাস লোটাকম্বল যা দেশ পত্রিকায় ধারাবাহিক ভাবে প্রকাশিত হয়েছিল।
তাঁর রচনায় হাস্যরসের সাথে তীব্র শ্লেষ ও ব্যঙ্গ মেশানো থাকে। ছোটদের জন্য তাঁর লেখাগুলিও খুবই জনপ্রিয়। তাঁর সৃষ্ট ছোটদের চরিত্রের মধ্যে বড়মামা সিরিজ কাহিনী প্রধান ।
তিনি ১৯৩৬ সালে কলকাতায় জন্মগ্রহন করেন।
পাঁচ বছর বয়সে মায়ের মৃত্যুর পর, সঞ্জীবের বাল্যকাল কাটে ছোটনাগপুর মালভূমি অঞ্চলে।। মেদিনীপুর জেলা স্কুল থেকে প্রাথমিক শিক্ষা এবং হুগলী কলেজ থেকে উচ্চমাধ্যমিক শিক্ষাগ্রহন করেন। স্কটিশ চার্চ কলেজ, কলকাতা থেকে রসায়ন বিদ্যায় অনার্স পাশ করেন তিনি। সরকারি চাকরি করেছেন বেশ কয়েক দিন। রামকৃষ্ণ মিশন পরিচালিত শিক্ষাপ্রতিষ্ঠানে শিক্ষকতা দিয়ে তাঁর কর্মজীবন শুরু করেন। তাঁর প্রথম লেখা প্রকাশিত হয় একটি সিনেমা পত্রিকায়। সরকারি চাকরিতে থাকাকালীন বেতার ও দূরদর্শনের নানা শিল্পসংক্রান্ত লেখা ও লিখতেন।
রঙ্গ ও ব্যঙ্গের লেখাই শুধু নয় নানা ধরনের লেখায় পারদর্শী সঞ্জীব। সরকারি চাকরি ছেড়ে তিনি আনন্দবাজার পত্রিকা সংস্থার দেশ পত্রিকায় যোগ দেন।এই তালিকাটি অসম্পূর্ণ
সঞ্জীব চট্টোপাধ্যায় ১৯৮১ সালে আনন্দ পুরস্কার পান।
২০১৮ সালে "শ্রীকৃষ্ণের শেষ কটা দিন" ছোটগল্পের কারণে, সাহিত্য অকাদেমি পুরস্কার বিজয়ী হন।
ধ্রুব এষ
ধ্রুব এষ একজন বাংলাদেশী চারুকলা শিল্পী, যিনি প্রচ্ছদ শিল্পী হিসেবে বিশেষ খ্যাতি অর্জন করেছেন। এছাড়া তিনি কবিতা ও গল্প লিখে থাকেন। মধ্য ১৯৯০-এর পর তিনি বিশিষ্ট ঔপন্যাসিক হুমায়ূন আহমেদের অধিকাংশ গ্রন্থের প্রচ্ছদ অঙ্কন করেছেন। এছাড়া তিনি সেবা প্রকাশনী থেকে প্রকাশিত মাসিক পত্রিকা রহস্যপত্রিকার শিল্প সম্পাদক হিসেবে কর্মরত আছেন।
ধ্রুব এষ ১৯৬৭ সালের ৭ জানুয়ারি সুনামগঞ্জে জন্মগ্রহণ করেন। বাবা ভূপতি রঞ্জন এষ, মা লীলা এষ। ছোটবেলায় মায়ের বই পড়ার অভ্যাস পান তিনি, এবং তখনই ইচ্ছা জাগে প্রচ্ছদশিল্পী হওয়ার। এ ইচ্ছাতেই ঢাকা বিশ্ববিদ্যালয়ে চারুকলায় পড়েন। বর্তমানে তিনি ঢাকার নয়াপল্টনে বাস করেন।
চারুশিল্পী হিসেবে তাঁর আবির্ভাব ১৯৯০ দশকের মধ্যভাগে। বিমূর্ত নকশার প্রতি তাঁর ঝোঁক লক্ষ করা যায়। প্রচ্ছদে তিনি উজ্জ্বল রঙ ব্যবহার করে থাকেন। তাঁর বৈশিষ্ট্যপূর্ণ কাজ প্রকাশক ও লেখক-সাহিত্যিকদের নজর কাড়ে। প্রথম দিকে তিনি ইমদাদুল হক মিলনের বইয়ের প্রচ্ছদ করতেন। পরে প্রকাশকদের মাধ্যমে হুমায়ুন আহমেদের সাথে পরিচয় হয় এবং সখ্য গড়ে ওঠে। তারপর থেকে হুমায়ূনের অধিকাংশ বইয়ের প্রচ্ছদ এঁকেছেন ধ্রুব। তিনি বলেন:
এখন প্রতিবছর তিনি প্রায় ৭০০-৮০০ বইয়ের প্রচ্ছদ আঁকেন।
শিশুসাহিত্য
উপন্যাস
সম্পাদনা
বাজার অর্থনীতির যুগে চিপস থেকে শুরু করে বই সবই মোড়কনির্ভর - ধ্রুব এষ
হানিফ সংকেত
হানিফ সংকেত বাংলাদেশের বিনোদন অঙ্গনের অন্যতম জনপ্রিয় ব্যক্তিত্ব। আশির দশক থেকে শুরু করে প্রায় দুই যুগ ধরে তিনি বাংলাদেশের জনগনকে জনপ্রিয় ম্যাগাজিন অনুষ্ঠান "ইত্যাদি"র মাধ্যমে আনন্দ দিয়ে যাচ্ছেন। একাধারে তিনি উপস্থাপক, পরিচালক, লেখক ও প্রযোজক।
প্রয়াত ফজলে লোহানীর "যদি কিছু মনে না করেন" ম্যাগাজিন অনুষ্ঠানে তিনি প্রথম খ্যাতি লাভ করেন। তবে তিনি কেবল হাস্যরস কে তুলে ধরেন না। বিভিন্ন সামাজিক অসঙ্গতি, অফিস-আদালতের দুর্নীতি এর বিপরীতে এবং মানবিকতার পক্ষে তার কার্যক্রম চলে। তার "ইত্যাদি" নামক ম্যাগাজিন অনুষ্ঠানটি বাংলাদেশের সবচেয়ে জনপ্রিয় টিভি অনুষ্ঠান।
২৫ বছর তথা রজতজয়ন্তীতে চলে আসা "ইত্যাদি"র মাধ্যমে তিনি সমাজের নানা প্রচলিত অসংগতির বিরুদ্ধে জোরালো কণ্ঠ রাখেন। "ইত্যাদি"র প্রতিটি পর্বে সমসাময়িক নিন্দিত ঘটনার বর্ণনা ও বিরোধিতা থাকে কিছুটা রম্য হলেও দৃষ্টিগ্রাহ্যভাবে। তাই বিবিসিসহ দেশের প্রতিটি জরিপেই দেখা গেছে, "ইত্যাদি" দেশের সেরা টিভি অনুষ্ঠান এবং দেশের ৭৫ শতাংশ টিভি দর্শক এই অনুষ্ঠান দেখে থাকে।
এছাড়াও তিনি দেশে-বিদেশে বহু পুরস্কারে ভূষিত হয়েছেন।
হানিফ সংকেত রচিত বই ও পরিচালিত নাটকসমূহ
নোলক বাবু
নোলক বাবু একজন বাংলাদেশী গায়ক। সে ক্লোজআপ১ এর প্রতিযোগিতার একজন আধুনিক গায়ক হিসেবে প্রথম পুরস্তকারে বিজয়ী, যা একটি টিভি অনুষ্টান সবার অংশ গ্রহণ ও ভোটের মাধ্যমে সেরা গায়ক নির্ণয় করে।
নোলক বাবু জামালপুর জেলায় জন্ম গ্রহণ করেন। তার পরিবারে নাম ছিল ফরহাদ। সে একটি গরীব পরিবারে দরীদ্রতার সাথে লড়াই করে বেড়ে উঠে। গান শিক্ষা গ্রহনের কোন সুযোগ ছিল তার। তার পরেও সে কিছু সহায়তা পেয়েছে জামালপুর শিল্পকলা একাডেমী (সংগীত একাডেমী) থেকে। তার মা ছিল একমাত্র পরিবারের উপার্জক এবং তিনি খুব দূর্বল ছিলেন তাই তিনি ছেলের গান শিক্ষার টাকা যোগার করতে পারেন নি।
২০০৫ সালে যখন ক্লোজআপ১ শুরু হয় তখন ফরহাদ নিজের নাম রেজিষ্টার করে নোলক বাবু হিসেবে।
সিলেকশন রাউন্ড এ সে এসেছিল মনোযোগের সহিত "শোয়া চান পাখি" নামের প্রয়াত লোকগীতি গায়ক উকিল মুন্সীর একটি জনপ্রিয় লোকগীতি নিয়ে। পরের রাউন্ড এ সে গায় "আমার গায়ে যত দুঃখ সয়", "মেঘ ভাঙ্গা রোদ", "কেন এই নিঃসঙ্গতা", "তারা ভরা রাতে" এবং "মা গো ভাবনা কেন"। অবশেষে তাকে ইন্টারনেট ও মোবাইল এসএমএস এর মাধ্যমে ভোটে বিজয়ী ঘোষনা করা হয়।
নোলক বাবু মানুষের নিন্দার মুখে পরেন তার জীবনধারা দ্রুত পরিবর্তন করা ও অশিষ্টাচার এর কারনে। ২০০৭ সালে সে একজন পথিক কে রাস্তায় মারধর করার কারনে কয়েকদিন জেল খেটেছেন।
বিপাশা হায়াত
বিপাশা হায়াত (জন্ম: ২৩ মার্চ, ১৯৭১) একজন বাংলাদেশী অভিনেত্রী। তাঁকে বাংলাদেশের টেলিভিশন, মঞ্চ ও চলচ্চিত্রের অন্যতম প্রধান অভিনেত্রী হিসেবে বিবেচনা করা হয়। তিনি বিখ্যাত টিভি অভিনেতা আবুল হায়াতের কন্যা। তাঁর ছোট বোন নাতাশা হায়াতও একজন টিভি অভিনেত্রী। বিপাশা হায়াত জনপ্রিয় অভিনেতা নাট্য ও চলচ্চিত্র পরিচালক তৌকির আহমেদের স্ত্রী। তিনি এক ছেলে ও এক মেয়ের মা।
নব্বই এর দশকে জনপ্রিয় অনেক টিভি নাটকে অভিনয়ই তাঁকে বাংলাদেশের অন্যতম প্রধান অভিনেত্রী হিসেবে সুপ্রতিষ্ঠিত করেছে । মঞ্চনাটকেও তিনি সমানভাবে সফল ছিলেন, কিন্তু বিয়ের পর মঞ্চনাটকে অভিনয় ছেড়ে দেন ।
বিপাশা হায়াত ঢাকা বিশ্ববিদ্যালয় থেকে চারুকলায় স্নাতক পাশ করেন । তিনি তাঁর আঁকা ছবি প্রদর্শন করেন না বললেই চলে । ২০০৯ সালের মে মাসে তিনি তাঁর আঁকা ছবি এসিড আক্রান্ত নারীদের সাহায্যার্থে আয়োজিত প্রদর্শনীতে দান করেন ।
তিনি দুটি মুক্তিযুদ্ধ সংক্রান্ত চলচ্চিত্রে অভিনয় করেছেন - আগুনের পরশমণি ও জয়যাত্রা । তাঁর প্রথম ছবি "আগুনের পরশমণি" পরিচালনা করেছেন হুমায়ুন আহমেদ । এ ছবিতে তিনি মুক্তিযুদ্ধে ঢাকা শহরে আটকে পড়া এক তরুণীর চরিত্রে অভিনয় করেছেন । চরিত্রের নাম "রাত্রি", যিনি এক গেরিলা মুক্তিযোদ্ধা "আলম"কে (আসাদুজ্জামান নূর অভিনীত) ভালোবেসে ফেলেন । আলম যুদ্ধের সময় রাত্রিদের বাড়িতে আশ্রয়ের জন্যে আসেন । আলম নামের সেই গেরিলা যোদ্ধার প্রতি রাত্রির প্রেম যুদ্ধের সময় গেরিলা যোদ্ধাদের প্রতি সাধারণ মানুষের মমতা ও সমর্থনের প্রতিফলন । তৌকির আহমেদ পরিচালিত জয়যাত্রা চলচ্চিত্রে তাঁর চরিত্র ভিন্ন ধরণের । এ ছবিতে পাকিস্তানি সেনাদের আক্রমণ থেকে বাঁচতে পলায়নরত এক মধ্যবয়ষ্কা নারীর চরিত্রে অভিনয় করেছেন, যে তার সন্তানকে হারিয়ে ফেলে । দুটি চলচ্চিত্রেই তাঁর অভিনয় দর্শক ও সমালোচকদের কাছে প্রশংসিত হয় । বিপাশা হায়াত "আগুনের পরশমণি" চলচ্চিত্রে অভিনয়ের জন্যে "শ্রেষ্ঠ অভিনেত্রী" হিসেবে জাতীয় চলচ্চিত্র পুরস্কার লাভ করেন ।
জাহিদ হাসান
জাহিদ হাসান (জন্মঃ অক্টোবর ৪, ১৯৬৭) বাংলাদেশের জনপ্রিয় অভিনেতা ও নাট্য পরিচালক। ৯০-এর দশক থেকে বাংলাদেশের প্রথম সারির অভিনেতাদের একজন হিসেবে কাজ করছেন তিনি। টেলিভিশন ছাড়াও তিনি চলচ্চিত্রে অভিনয়েও আসাধারন দক্ষতা দেখিয়েছেন। বিশেষ করে হুমায়ূন আহমেদ পরিচালিত "শ্রাবণ মেঘের দিন" তাঁর অভিনীত অন্যতম শ্রেষ্ঠ চলচিত্র। এই চলচ্চিত্রে মতি চরিত্রে অভিনয়ের জন্য তিনি শ্রেষ্ঠ অভিনেতার জন্য জাতীয় চলচ্চিত্র পুরস্কার অর্জন করেন। টেলিভিশন এবং চলচ্চিত্রে বিভিন্ন ধারার চরিত্রে অভিনয় করেন তিনি। তবে দর্শকের কাছে তাঁর অন্যান্য চরিত্রগুলোর পাশাপাশি কৌতুক চরিত্রগুলো বেশি আদরণীয়। তাঁর বিখ্যাত কৌতুক চরিত্র ছিল হুমায়ূন আহমেদ পরিচালিত টেলিফিল্মে "মফিজ" নামক একটি পাগলের চরিত্র।
জাহিদ হাসান ১৯৬৭ সালের ৪ অক্টোবর সিরাজগঞ্জে তার নানার বাড়িতে জন্মগ্রহন করেন। তার বাবা ইলিয়াস উদ্দিন তালুকদার ছিলেন একজন কাস্টম কর্মকর্তা ও মা হামিদা বেগম ছিলেন একজন গৃহিণী। পাঁচ ভাই ও তিন বোনের মধ্যে জাহিদ হাসান সবার ছোট। তিনি চতুর্থ শ্রেণি পর্যন্ত সিরাজগঞ্জের হৈমবালা উচ্চ বালক বিদ্যালয়ে পড়াশুনা করেন এবং পরের তিন বছর বেনাপোলের ইন্টার স্কুলে পড়ার পর পুনরায় সিরাজগঞ্জে ফিরে এসে সেখান থেকে মাধ্যমিক পরীক্ষা দেন।
তিনি স্কাউটের সাথে যুক্ত ছিলেন। সেখানে তিনি অভিনয় করতেন। তিনি সিরাজগঞ্জ তরুণ সম্প্রদায় নাট্য দলে যোগ দেন এবং এই দলের সাথে উত্তর বঙ্গের বিভিন্ন স্থানে মঞ্চনাটকে অভিনয় করেন। সেসময় তিনি "সাত পুরুষের ঋণ" মঞ্চনাটকে নিয়মিত অভিনয় করেন। ১৯৮৪ সালে ১০ আগস্ট মঞ্চনাটকটি বাংলাদেশ টেলিভিশনে প্রচারিত হয়।
১৯৮৬ সালে আবদুল লতিফ বাচ্চুর পরিচালনায় বাংলাদেশ, পাকিস্তান ও শ্রীলঙ্কার যৌথ প্রযোজনার"বলবান" ছায়াছবিতে অভিনয়ের মাধ্যমে হাসানের বড় পর্দায় অভিষেক হয়। তিনি ১৯৯০ সালে টেলিভিশনে অভিনয় শুরু করেন। এর পূর্বে তিনি ১৯৮৯ সালে বাংলাদেশ টেলিভিশনে অভিনয়ের অডিশন দেন। তার অভিনীত প্রথম টেলিভিশন নাটক "জীবন যেমন"। আলিমুজ্জামান দুলু প্রযোজিত নাটকটি ১৯৯০ সালে বাংলাদেশ টেলিভিশনে প্রচারিত হয়। এই নাটকটি তার জীবনে রূপ পরিবর্তন করে দেয়। ১৯৯০ সালে রবীন্দ্রনাথ ঠাকুরের ছোটগল্প সমাপ্তি অবলম্বনে নির্মিত "সমাপ্তি" টেলিফিল্মে প্রধান চরিত্রে অভিনয় করেন। নাটকটির চিত্রনাট্য রচনা করেছিলেন অভিনেত্রী সুবর্ণা মুস্তাফা।
হুমায়ূন আহমেদ পরিচালিত টেলিফিল্ম নক্ষত্রের রাত, মন্ত্রী মহোদয়ের আগমন, সমুদ্র বিলাস প্রাইভেট লিমিটেড, আজ রবিবার তাকে জনপ্রিয়তার শীর্ষে নিয়ে আসে। এছাড়াও তিনি হুমায়ূন আহমেদ পরিচালিত "শ্রাবণ মেঘের দিন" চলচ্চিত্রে কেন্দ্রীয় চরিত্রে অভিনয় করে জাতীয় চলচ্চিত্র পুরস্কার অর্জন করেন।
অভিনয়ের পাশাপাশি তিনি নাটক পরিচালনা করে থাকেন। তার পরিচালিত প্রথম মেগা ধারাবাহিক "লাল নীল বেগুনি"। তার পরিচালিত অন্যান্য টেলিভিশন ধারাবাহিকসমূহ হল "ঘুঘুর বাসা", "চোর কুটুরি", "একা", ও "ছন্নছাড়া"। তার পরিচালিত টেলিভিশন নাটক ও টেলিছবিসমূহ হল "রুমঝুম", "বোকা মানুষ", "ব্যবধান", "স্বপ্নের গ্রহ", "অপু দ্য গ্রেট", "প্রাইভেট ডিটেকটিভ" ও "বাউন্ডুলে এক্সপ্রেস"।
জাহিদ হাসান প্রতিষ্ঠিত মডেলকন্যা সাদিয়া ইসলাম মৌ-এর সাথে বিবাহ বন্ধনে আবদ্ধ হন। তাঁদের দুই সন্তান রয়েছে। মেয়ের নাম পুস্পিতা এবং ছেলের নাম পূর্ণ। স্ত্রী ও সন্তানদের নিয়ে তিনি ঢাকার মোহাম্মদপুরে বসবাস করেন। তার 'পুস্পিতা প্রডাকশন লিমিটেড' নামক একটি প্রযোজনা সংস্থা রয়েছে।
রোনালদিনহো
রোনালদিনহো (Ronaldinho) ব্রাজিলের বিখ্যাত ফুটবল খেলোয়াড়। ইদানীং কালের সবচেয়ে আকর্ষনীয় ফুটবলার হিসেবে তিনি স্বীকৃত। তিনি স্পেনের বার্সেলোনা ক্লাবে খেলতেন।
তিনি বেশিরভাগ সময় আক্রমনাত্বক মিডফিল্ডার হিসেবে খেলেন। তিনি তার ক্যারিয়ারে ইউরোপীয় ক্লাব প্যারিস সেন্ট জার্মেই,বার্সেলোনা এবং মিলানে খেললেও তিনি মুলত ব্রাজিলের জাতীয় দলের খেলোয়ার ছিলেন। তিনি প্রায়ই তার সময়ের সর্বশ্রেষ্ঠ খেলোয়ার হিসেবে বিবেচিত হতেন। রোনালদিনহো দুইটি ফিফা ওয়ার্ল্ড প্ল্যেয়ার এবং একটি ব্যালন ডি অর পুরষ্কার লাভ করেন।
ছাতা (দ্ব্যর্থতা নিরসন)
ছাতা বলতে বোঝানো হতে পারেঃ
মঙ্গোলিয়া
মঙ্গোলিয়া (মঙ্গোলীয় ভাষা: Монгол Улс মোঙ্গোল্‌ উল্‌স্‌ ) মধ্য এশিয়ার একটি স্থলবেষ্টিত রাষ্ট্র। এর রাজধানীর নাম উলানবাটোর। এর উত্তরে রাশিয়া ও দক্ষিণ, পূর্ব এবং পশ্চিমে গণচীন অবস্থিত। রাজধানী উলান বাটোরে মোট জনসংখ্যার ৩৮ শতাংশ লোক বাস করে। মঙ্গোলিয়ার রাজনৈতিক ব্যবস্থা সংসদীয় গণতন্ত্র দ্বারা পরিচালিত। সাম্প্রতিককাল পর্যন্ত মঙ্গোলিয়ার বেশির ভাগ লোক বৌদ্ধ ধর্মাবলম্বী এবং তাদের অনেকেই যাযাবর, তবে এই অবস্থার পরিবর্তন ঘটছে। রাজধানী উলানবাটোর দেশটির সর্ববৃহৎ শহর।
মঙ্গোলিয়ার রাজনীতি একটি অর্ধ-রাষ্ট্রপতিশাসিত প্রতিনিধিত্বমূলক বহুদলীয় গণতান্ত্রিক প্রজাতন্ত্র কাঠামোয় সংঘটিত হয়। রাষ্ট্রপতি হলেন রাষ্ট্রের প্রধান। সরকারপ্রধান হলেন প্রধানমন্ত্রী। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা সরকার এবং ৭৬ সদস্য বিশিষ্ট আইনসভা উভয়ের উপর ন্যস্ত। রাষ্ট্রপতি জনগণের প্রত্যক্ষ ভোটে ৪ বছরের জন্য নির্বাচিত হন এবং এক ব্যক্তি সর্বোচ্চ ২ বার রাষ্ট্রপতি নির্বাচিত হতে পারেন। রাষ্ট্রপতি প্রধানমন্ত্রীকে নিয়োগ দেন, যিনি মন্ত্রীসভা গঠন করেন। সংসদ সদস্যেরাও ৪ বছরের জন্য নির্বাচিত হন।
বর্তমানে Tsakhiagiin Elbegdorj দেশটির রাষ্ট্রপতি এবং Sükhbaataryn Batbold দেশের প্রধানমন্ত্রী।
মঙ্গোলিয়ার আয়তন-১৫,৬৪,১১৬ বর্গ কিঃমিঃ (৬,০৩,৯০৯ বর্গ মাইল)। মঙ্গোলিয়াতে তিনটি প্রধান পর্বতশ্রেণী আছে। আলতাই পর্বতমালা এদের মধ্যে সর্বোচ্চ; এটি পশ্চিম ও দক্ষিণ-পশ্চিম মঙ্গোলিয়াতে উত্তর-পশ্চিম থেকে দক্ষিণ-পূর্ব বরাবর বিস্তৃত। খানগাই পর্বতশ্রেণীটিও একই দিক বরাবর মধ্য ও উত্তর-মধ্য মঙ্গোলিয়াতে অবস্থিত; এগুলি অপেক্ষাকৃত পুরাতন, ক্ষয়ে যাওয়া পর্বত এবং এখানে অরণ্য ও চারণভূমি দেখতে পাওয়া যায়। রুশ সীমান্তের কাছে, উলানবাতারের উত্তর-পূর্বে অবস্থিত খেনতিল পর্বতমালা আরও কম উচ্চতাবিশিষ্ট। পূর্ব মঙ্গোলিয়ার অধিকাংশ এলাকা সমতল। পূর্বে এটি গোবি মরুভূমির সাথে মিশে গেছে। সেলেঙ্গে নদী মঙ্গোলিয়ার প্রধান নদী।
মঙ্গোলীয় ভাষার খালখা উপভাষাটি মঙ্গোলিয়ার প্রধান ও জাতীয় ভাষা। আধুনিক লেখ্য মঙ্গোলীয় ভাষা এই কথ্য উপভাষাটিকে ভিত্তি করেই নির্মিত। মঙ্গোলিয়ার প্রায় ৯০% লোক এই ভাষায় কথা বলেন। মঙ্গোলিয়ার অন্যান্য ভাষাভাষীরা নিজ ভাষা ছাড়াও এই ভাষাটিতেও কথা বলতে পারেন এবং লেখার কাজে এটিকেই ব্যবহার করেন।মঙ্গোলীয় ভাষা তিনটি ভিন্ন লিপিতে লেখা হয়। ১৩শ শতকে উদ্ভাবিত ঐতিহ্যবাহী মঙ্গোলীয় লিপি, ১৯৪০-এর দশকে সাম্যবাদের সাথে আগত সিরিলীয় লিপি, এবং অধুনা ১৯৯০ সালে ইংরেজি শব্দ ও পদগুচ্ছ লেখার কাজে ব্যবহৃত লাতিন লিপি। মঙ্গোলীয় ভাষা ছাড়াও আরও ১০টি ভাষা মঙ্গোলিয়ায় প্রচলিত। ম্যান্ডারিন চীনা ভাষায় ৩৫ হাজার, ও রুশ ভাষায় ৪ হাজার লোক কথা বলেন। বাকী ভাষাগুলি মঙ্গোলীয় ভাষার সমগোত্রীয়, আলতায়ীয় ভাষাপরিবারের অন্তর্গত ভাষা। এদের মধ্যে আছে মঙ্গোলীয় শাখার বুরিয়াত, দারখাত ও কালমিক-ওইরাত ভাষা; তুঙ্গুস শাখার এভেনকি ভাষা, এবং তুর্কীয় শাখার কাজাখ, উইঘুর এবং তুভিন ভাষা। মঙ্গোলিয়ার প্রায় সর্বত্র শিক্ষার মাধ্যম মঙ্গোলীয় ভাষা। তবে কাজাখ-অধ্যুষিত এলাকাগুলিতে প্রাথমিক ও কিছু মাধ্যমিক শিক্ষার মাধ্যম কাজাখ ভাষা। মঙ্গোলিয়াতে সবচেয়ে অধীত বিদেশী ভাষা রুশ ভাষা। তবে ইদানীং পশ্চিমমুখিতার ফলস্বরূপ ইংরেজি শিক্ষার হার বাড়ছে। ইংরেজির প্রচলনের সাথে সাথে লাতিন লিপি ব্যবহারও বাড়ছে।
পিয়ের ক্যুরি
পিয়ের ক্যুরি () (১৫ই মে, ১৮৫৯ - ১৯শে এপ্রিল, ১৯‌‌০৬) একজন ফরাসি পদার্থবিজ্ঞানী ছিলেন। ১৯০৩ সালে তিনি তাঁর স্ত্রী মারি ক্যুরির সাথে পদার্থবিজ্ঞানে নোবেল পুরস্কার পান।
পিয়ের ক্যুরি ১৫ মে ১৮৫৯ সালে প্যারিসে জন্মগ্রহণ করেন। তার বাবার নাম ছিল ইউজিন ক্যুরি (২৮ আগস্ট ১৮২৭-২৫ ফেব্রুয়ারি ১৯১০)। তার মায়ের নাম ছিল শোফি-ক্লেয়ার ক্যুরি (১৫ জানুয়ারি ১৮৩২-২৭ সেপ্টেম্বর ১৮৯৭)। তিনি তার প্রাথমিক শিক্ষা লাভ করেন তার বাবার কাছ থেকে যিনি ছিলেন একজন ডাক্তার। ছোটবেলাতেই তার গণিতে দক্ষতা ছিল। বিশেষ করে জ্যামিতি। মাত্র ১৬ বছর বয়সেই তিনি গণিতে ডিগ্রি লাভ করেন।
নাইজেরিয়া
নাইজেরিয়া পশ্চিম আফ্রিকার একটি রাষ্ট্র। এর রাজধানীর নাম আবুজা। তেল সমৃদ্ধ নাইজেরিয়া আফ্রিকার সবচেয়ে জনবহুল দেশ। এর পশ্চিমে বেনিন, পূর্বে চাদ ও ক্যামেরুন, উত্তরে নাইজার এবং দক্ষিণে গিনি উপসাগর অবস্থিত।
নাইজেরিয়া ১৯৬০ খ্রীস্টাব্দের অক্টোবর ১ তারিখে ব্রিটেন থেকে স্বাধীনতা লাভ করে। বর্তমানে দেশটি ৩৬টি রাজ্য ও কেন্দ্রীয় রাজধানী এলাকা নিয়ে গঠিত। ১৯৬৬ হতে ১৯৯৯ খ্রীস্টাব্দ পর্যন্ত দেশটি বিভিন্ন সময়ে সামরিক শাসনের সম্মুখীন হয়েছে। ১৯৯৯ খ্রীস্টাব্দে এখানে পুনরায় গনতন্ত্র প্রবর্তিত হয়।
নাইজেরিয়া নাম শব্দটি দেশটির ভেতর দিয়ে প্রবাহিত নাইজার নদী থেকে এসেছে। নামটি উনিশ শতকের শেষে ফ্লোরা শ গঠন করেন। দেশের নাম সম্পর্কে আর তেমন কিছু জানা যায় না। ইউরোপীয় উপনিবেশবাদের পর থেকে তুয়ারেগ শব্দটির পরিবর্তে এই শব্দটির ব্যবহার চালু হয়।
ছিল উত্তরাঞ্চলীয় দেশ, kno এবং Ktsina কোনটি লিপিবদ্ধ ইতিহাস যে 999 কাছাকাছি ফিরে তারিখগুলি প্রয়োজন এই অংশ.
পশ্চিম ব্লকের Ife এবং Oyo দেশগুলিও নাইজেরিয়া বিশিষ্ট Respektiveli এর নিরেস ছিল প্রায় 700-900 এবং 1400. ইল্-Ife Beliaves ইওরুবা পৌরাণিক দোলায় শোয়ান হয়েছে মানব জাতি এবং সাজ-সজ্জাকে, সোর্স আইটি অন্যান্য Predts অন্যান্য Sivilaizeshn ছিল. দক্ষিণ পশ্চিম নাইজেরিয়া আরেকটি বিশিষ্ট রাজ্য বেনিন কিংডম যার ক্ষমতা 15 এবং 19 শতকের মধ্যে স্থায়ী ছিল. স্প্যানিশ স্প্যানিশ ফার ইকো তাদের Dominans সুপরিচিত সিটি পৌঁছেছে হয়, চিঠি বি Porhugese লেগোস নামে নামকরণ করা হয়.
দক্ষিণ-পূর্ব নাইজেরিয়ায় ইগ্বো মানুষের এনআরআই রাজ্যে 1911 পর্যন্ত 10th শতাব্দীর প্রায় বিতর্কিত তারিখ থেকে উদিত এবং অনাবাসী ভারতীয় শহর ইগ্বো সংস্কৃতির ভিত্তি হিসেবে বিবেচনা করা হয়.
উপরন্তু, টিভ নাইজেরিয়া সংস্কৃতি নর্থ সেন্ট্রাল অঞ্চল বিভাগের ছয় BkC তারিখগুলি .. এই সংস্কৃতি থেকে বিখ্যাত ব্রোঞ্জ terracota ভাস্কর্য মাথা কিছু বিশ্বজুড়ে দেখানো হয়েছে.
আপেল
"এই নিবন্ধটি আপেল নামক ফল সংক্রান্ত। এই নামের কম্পিউটার নির্মাতার সম্পর্কে জানতে চাইলে দেখুন অ্যাপল কম্পিউটার"
আপেল এক প্রকারের ফল। এটি রোসাসি (Rosaceae) গোত্রের ম্যালিয়াস ডমেস্টিকা (Malus domestica ) প্রজাতিভুক্ত।আপেল মূলত তার মিষ্টি স্বাদের জন্য জনপ্রিয় । সারা পৃথিবীব্যপি আপেলের চাষ হয়ে থাকে এবং সবচেয়ে বেশি চাষকৃত প্রজাতি হচ্ছে  জেনাস ম্যলুস (genus "Malus) । মধ্য এশিয়াকে আপেলের উৎপত্বিস্হল মনেকরা হয় ,যেখানে এখনও তার পূর্বতন বুনো প্রজাতি ম্যলুস সিভেরসিকে (Malus sieversii) দেখতে পাওয়া যায় । হাজার হাজার বছর ধরে এশিয়া এবং ইউরোপ জুড়ে আপেলের চাষ হয়ে আসছে এবং ইউরোপীয় বসতি স্হাপনকারীদের মাধ্যমে লাতিন আমেরিকায় এর পদার্পন ।১"
আপেল গাছ ৫-১২ মিটার দীর্ঘ এবং চওড়া ও শাখা প্রশাখা যুক্ত শীর্ষভাগ বিশিষ্ট বৃক্ষ। আপেল ফল হেমন্ত কালে পাকে এবং ৫-৮ সেমি ব্যাসের হয়ে থাকে।
ধারনা করা হয় যে সমস্ত উদ্ভিদ সর্বপ্রথম চাষের আওতায় আসে আপেল তাদের মধ্যে অন্যতম এবং হাজার বছর ধরে নির্বাচনের মাধ্যমে এর মান উন্নত হয়ে আসছে । ধরা হয় আলেকজাণ্ডার দি গ্রেট সর্বপ্রথম ৩২৮ খ্রিষ্টপূর্বাব্দে কাজাখস্তানে খাটো প্রজাতির আপেল খুজেঁ পান যেসব তিনি মেসিডোনিয়াতে নিয়ে যান ।
হাজার বছর ধরে এশিয়া এবং ইউরোপ জুড়ে আপেলকে গুরূত্বপূর্ন খাদ্য উপাদান হিসেবে বিবেচনা করা হয় ।
আপেল সম্পর্কে একটা প্রবাদ আছে যে 'An Apple a Day, Keeps the Doctor Away:- দিনে একটি আপেল খান, রোগ মুক্ত জীবন পান'
খোসাসহ আপেলের খাদ্যযোগ্য প্রতি ১০০ গ্রাম অংশে রয়েছে –
আপেলে প্রায় ৮০% পানি থাকে যা শরীরের জন্য অতিব দরকারি।
খাদ্যশক্তি----- ৫২ কিলোক্যালরি 
শর্করা----- ১৩.৮১ গ্রাম 
চিনি----- ১০.৩৯ গ্রাম 
খাদ্যআঁশ----- ২.৪ গ্রাম 
চর্বি----- ০.১৭ গ্রাম 
আমিষ----- ০.২৬ গ্রাম 
জলীয় অংশ----- ৮৫.৫৬ গ্রাম 
ভিটামিন এ----- ৩ আইইউবিটা 
ক্যারোটিন----- ২৭ আইইউ 
লুটেইন----- ২৯ আইইউ 
থায়ামিন----- ০.০১৭ মিলিগ্রাম 
রিবোফ্লেভিন----- ০.০২৬ মিলিগ্রাম 
নিয়াসিন----- ০.০৯১ মিলিগ্রাম 
প্যানটোথেনিক অ্যাসিড----- ০.০৬১ মিলিগ্রাম 
ফোলেট----- ৩ আইইউ 
ভিটামিন সি----- ৪.৬ মিলিগ্রাম 
ভিটামিন ই----- ০.১৮ মিলিগ্রাম 
ভিটামিন কে----- ২.২ আইইউ 
ক্যালসিয়াম----- ৬ মিলিগ্রাম 
আয়রন----- ০.১২ মিলিগ্রাম 
ম্যাগনেসিয়াম----- ৫ মিলিগ্রাম 
ম্যাংগানিজ----- ০.০৩৫ মিলিগ্রাম 
ফসফরাস----- ১১ মিলিগ্রাম 
পটাশিয়াম----- ১০৭ মিলিগ্রাম 
সোডিয়াম----- ১ মিলিগ্রাম 
জিংক----- ০.০৪ মিলিগ্রাম 
ফ্লোরাইড----- ৩.৩ আইইউ
১.http://www.efloras.org/florataxon.aspx?flora_id=1&taxon_id=200010913
https://en.wikipedia.org/wiki/Encyclop%C3%A6dia_Britannica
https://en.wikipedia.org/wiki/Encyclopedia_of_Life
http://www.catalogueoflife.org/col/details/species/id/52b2255cff5bc2b40778e3e4a2c7be71
জর্জ লুকাস
জর্জ লুকাস (জন্ম মে ১৪, ১৯৪৪) একজন মার্কিন চলচ্চিত্র পরিচালক ও প্রযোজক। তিনি ইউনিভার্সিটি অফ সাউদার্ন ক্যালিফোর্নিয়াতে ছাত্র থাকার সময় তৈরি টিএইচএক্স-১১৩৮ নামক চলচ্চিত্রের জন্য সর্ব প্রথম সমালোচকদের নজর কাড়েন। পড়ালেখা শেষে লুকাস ফ্রান্সিস ফোর্ড কপোলার সাথে মিলে আমেরিকান জোয়িট্রোপ নামের চলচ্চিত্র প্রযোজনা কোম্পানী প্রতিষ্ঠা করেন। তাঁদের প্রথম প্রয়াস আমেরিকান গ্রাফিটি মার্কিন চলচ্চিত্রের ইতিহাসে অন্যতম সেরা চলচ্চিত্র বলে অভিহিত হয়েছে।
১৯৭৭ খ্রীস্টাব্দে লুকাস নির্মাণ করেন তখনকার দিনের সবচেয়ে ব্যবসা সফল চলচ্চিত্র স্টার ওয়ার্স - দি নিউ হোপ (যা স্টার ওয়ার্স নামে অধিক পরিচিত)। এই চলচ্চিত্র ও তার সিকুয়েল এম্পায়ার স্ট্রাইক্‌স ব্যাক ও রিটার্ন অফ দি জেডাই চলচ্চিত্রের ইতিহাসে সবচেয়ে ব্যবসা সফল চলচ্চিত্র সিরিজ।
লুকাস তার নিজস্ব প্রযোজনা সংস্থা লুকাস ফিল্মস গঠন করেন লুকাস ফিল্মস। এই সংস্থা থেকে তৈরি হয় ইন্ডিয়ানা জোন্স নামক চরিত্র ভিত্তিক চলচ্চিত্র রেইডার্স অফ দা লস্ট আর্ক, ইন্ডিয়ানা জোন্স এন্ড দি টেম্পল অফ ডুম এবং ইন্ডিয়ানা জোন্স এন্ড দি লাস্ট ক্রুসেড।
নব্বই দশকে লুকাস তাঁর স্টার ওয়ার্স ভিত্তিক চলচ্চিত্র সিরিজের প্রিকোয়েল বা পূর্বকাহিনীর তিনটি চলচ্চিত্র নির্মাণের সিদ্ধান্ত নেন। এই ধারায় তৈরি হয় , এবং ।
চলচ্চিত্র প্রযোজনা ছাড়াও লুকাস চলচ্চিত্রের স্পেশাল এফেক্ট তৈরি কারী প্রতিষ্ঠান ইন্ডাস্ট্রিয়াল লাইটস আন্দ ম্যাজিক প্রতিষ্ঠা করেছেন।
চাল
চাল বা চাউল হলো ধানের শস্যল অংশ। ধান থেকে চাল উৎপাদন করা হয়। পানিতে/জলে চাল ফুটিয়ে ভাত রান্না করা হয় যা ভারত , বাংলাদেশ ও পাকিস্তান সহ বিশ্বের অনেক দেশের প্রধান খাদ্যশস্য।
ঢেঁকি ব্যবহার করে ধান ভেঙ্গে এই চাল তৈরি কর হয়।
ধান ভেঙ্গে চাল বের করার পুর্বে তা সিদ্ধ করা হয়
ধান রোদে শুকিয়ে এই চাল তৈরী করা হয়।
ধানের ভ্রুণ: চালের এক প্রান্তে আলগা ভাবে লেগে থাকা সাদা টুকড়ো।ভাংগা চাল, অর্ধেক বা পুরো কালো চাল [মরা চাল], চাল ঝেরে পরিষ্কার করার পর অবশিষ্ট চাল এগুলোকে বলে খুদ।
শুকনো: মুড়ি, খই, চালভাজা, চিড়া
সিদ্ধ: ভাত, পায়েস, ক্ষীর, ফিরণি, জর্দা, ইড়ি আপ্পম (মালয়ালি খাবার)
ভাজা: পোলাও, বিরিয়ানি,
স্টার ওয়ার্স (চলচ্চিত্র)
স্টার ওয়ার্স (পরবর্তীতে স্টার ওয়ার্স এপিসোড ফোর: এ নিউ হোপ শিরোনাম করা হয়) ১৯৭৭ খ্রীস্টাব্দে নির্মিত একটি কল্প-বৈজ্ঞানিক চলচ্চিত্র। এটি মুক্তির পর তৎকালীন সময়ের সবচেয়ে বেশি ব্যবসাসফল চলচ্চিত্রে পরিনত হয়। এতে অভিনয় করেছেন মার্ক হ্যামিল, ক্যারি ফিশার, হ্যারিসন ফোর্ড, স্যার অ্যালেক গিনেস, প্রমূখ।
নারায়ণগঞ্জ
নারায়ণগঞ্জ বাংলাদেশের একটি শহর। এটি রাজধানী ঢাকার নিকটতম জেলা নারায়ণগঞ্জে অবস্থিত। এই শহরে প্রায় কোটি লোক বাস করে। শহরটি শীতলক্ষ্যা নদীর তীরে অবস্থিত। নারায়ণগঞ্জ বন্দর দেশের বৃহত্তম নদীবন্দর ও গুরুত্বপূর্ণ ব্যবসা-বাণিজ্য কেন্দ্র হিসেবে পরিচিত। এছাড়াও এটি পাট বাণিজ্য ও প্রক্রিয়াকরণ কারখানা এবং দেশের টেক্সটাইল সেক্টরের ব্যবসা ও শিল্পের একটি কেন্দ্র। অনেক পাটকলের উপস্থিতির কারণে এটিকে বাংলাদেশের ডুন্ডি নামে ডাকা হয়।
ছাতা
ছাতা, ছত্র, ছত্রী, ছাতি, রোদ বা বৃষ্টি হতে মাথা বাঁচাবার জন্য প্রাচীনকাল থেকে ব্যবহার হয়ে আসছে। পরে রংবেরঙের ছাতা কখনো ফ্যাসন কখনো মর্যাদার প্রতীক হিসাবেও বহুভাবে ব্যবহার হয়েছে ।
হাতে ধরার দণ্ড। অনেক সময় হাতল ধরার বা ঝুলিয়ে রাখার সুবিধার্থে আঁকশির মত বাঁকা হয়। অনেক ক্ষেত্যে ছাতার বাঁট থাকে না, মাথায় সাঁটানো হয়।হিউয়েন সাঙ ইত্যাদি পরিব্রাজকদের পিঠে বাঁধা ছাতা
রাজারাজড়াদের সঙ্গে তাদের মাথায় ছাতা ধরে ছত্রবাহক ঘুরত।
বেসিডিওমাইসেটস জাতীয় ছত্রাককে ব্যাঙের ছাতা বলা হয়, কারণ এরা দেখতে অনেকটা খোলা ছাতার মত লাগে।
কল্পবিজ্ঞানে ছাতা হতে পারে প্যারাশুট, নৌকা ইত্যদি।
আলাউদ্দিন খাঁ
উস্তাদ আলাউদ্দিন খাঁ (৮ অক্টোবর ১৮৬২ - ৬ সেপ্টেম্বর ১৯৭২) একজন বাঙালি সঙ্গীতজ্ঞ। বাবা আলাউদ্দিন খান নামেও তিনি পরিচিত ছিলেন। সেতার ও সানাই এবং রাগ সঙ্গীতে বিখ্যাত ঘরানার গুরু হিসাবে সারা বিশ্বে তিনি প্রখ্যাত। মূলত সরোদই তাঁর শাস্ত্রীয় সঙ্গীতের বাহন হলেও সাক্সোফোন, বেহালা, ট্রাম্পেট সহ আরো অনেক বাদ্যযন্ত্রে তাঁর যোগ্যতা ছিল অপরিসীম। আলাউদ্দিন খাঁর জন্ম ত্রিপুরা প্রদেশের শিবপুর গ্রামে। তাঁর সন্তান ওস্তাদ আলী আকবর খান ও অন্নপূর্ণা দেবী নিজস্ব ক্ষেত্রে উজ্জ্বল নক্ষত্র হিসেবে প্রতিষ্ঠিত। আচার্যের বিখ্যাত শিষ্যরা হলেন পণ্ডিত রবি শঙ্কর, পণ্ডিত নিখিল ব্যানার্জী, বসন্ত রায়, পান্নালাল ঘোষ সহ আরো অনেকে। আচার্য আলাউদ্দিন খান সাহেব নিজেও অনেক বিখ্যাত গুরু হতে দীক্ষা নিয়েছেন। আলাউদ্দিন খাঁ ময়মনসিংহের মুক্তাগাছার জমিদার জগৎকিশোর আচার্য চৌধুরীর সংগীত সভায় যন্ত্র বাদনের ইচ্ছা প্রকাশ করলে জগৎকিশোর সানন্দে তার ব্যবস্থা করে দেন। জানা যায় যে, আলাউদ্দিন খাঁ সংগীতে পারদর্শীতা দেখাবেন এমন অভিলাষ নিয়েই সকাল বেলায় সভায় আসন গ্রহন করেন। সেসময় মুক্তাগাছার সংগীত সভায় ছিলেন বিখ্যাত সরোদী আহমদ আলী খাঁ। আলাউদ্দিনের সভায় আসার আগে থেকেই তিনি সরোদ বাজাচ্ছিলেন। তার বাজনা শুনে আলাউদ্দিন খাঁ অভিভূত হয়ে পড়েন ও তার শিষ্যত্ব প্রার্থনা করেন। জগৎকিশোরের অনুরোধে আহমদ আলী খাঁ আলাউদ্দিনকে শিষ্যরুপে গ্রহন করেন। জগৎকিশোর আলাউদ্দিনকে একখানা সরোদ উপহার দেন। মুক্তাগাছা কিছুদিন থেকে আহমদ আলী খাঁ রামপুর আসলে আলাউদ্দিন রামপুর আসেন ও সরোদ শিক্ষা অব্যাহত ভাবে চলতে থাকে। কিছুদিন পর আহমদ আলী জানান যে তার শিক্ষাগ্রহন সমাপ্ত - এবার যেন তিনি ওয়জির খাঁর নিকট শিক্ষাগ্রহন করেন।
এরপর তিনি ওস্তাদ ওয়াজির খান এর নিকট শিষ্যত্ব গ্রহন করেন
১৯৩৫ সালে বিশ্বখ্যাত নৃত্যশিল্পী উদয় শঙ্করের সঙ্গে বিশ্ব ভ্রমণে বের হন তিনি। এ সময় তিনি ইংল্যান্ডের রানী কর্তৃক সুরসম্রাট খেতাবপ্রাপ্ত হন। ভারতের সর্বোচ্চ রাষ্ট্রীয় খেতাব পদ্মভূষণ ছাড়াও পদ্মবিভূষণ, বিশ্ব ভারতীয় দেশীকোত্তমসহ দিল্লি ও ঢাকা বিশ্ববিদ্যালয় থেকে লাভ করেন সম্মানসূচক ডক্টরেট ডিগ্রি। আলাউদ্দিনের ডাকনাম ছিল আলম। বাল্যকালে অগ্রজ ফকির আফতাবউদ্দিন খাঁর নিকট সঙ্গীতে তাঁর হাতেখড়ি হয়। সুরের সন্ধানে তিনি দশ বছর বয়সে বাড়ি থেকে পালিয়ে এক যাত্রাদলের সঙ্গে গ্রামে গ্রামে ঘুরে বেড়ান। ওই সময় তিনি জারি, সারি, বাউল, ভাটিয়ালি, কীর্তন, পাঁচালি প্রভৃতি গানের সঙ্গে পরিচিত হন। অতঃপর কলকাতা গিয়ে তিনি প্রখ্যাত সঙ্গীত সাধক গোপাল কৃষ্ণ ভট্টাচার্য ওরফে নুলো গোপালের শিষ্যত্ব গ্রহণ করেন। তবে গোপাল কৃষ্ণ একটি শর্তারোপ করলেন আলাউদ্দিন খাঁর শিষ্যত্ব গ্রহণের সময় যে, কমপক্ষে ১২ বছর একনাগাড়ে সঙ্গীত সাধনা করতে হবে সেখানে থেকে। আলাউদ্দিন খাঁ রাজি হয়ে গেলেন আরোপিত শর্তে। কিন্তু সাত বছরের শেষ দিকে হঠাৎ প্লেগ রোগে আক্রান্ত হয়ে মৃত্যুবরণ করলেন সঙ্গীত সাধক গোপাল কৃষ্ণ। ৫। http://www.dailyjanakantha.com/details/article/172127/%E0%A6%B8%E0%A7%81%E0%A6%B0-%E0%A6%B8%E0%A6%AE%E0%A7%8D%E0%A6%B0%E0%A6%BE%E0%A6%9F-%E0%A6%93%E0%A6%B8%E0%A7%8D%E0%A6%A4%E0%A6%BE%E0%A6%A6-%E0%A6%86%E0%A6%B2%E0%A6%BE%E0%A6%89%E0%A6%A6%E0%A7%8D%E0%A6%A6%E0%A6%BF%E0%A6%A8-%E0%A6%96%E0%A6%BE%E0%A6%81#sthash.rtTqavUi.6t1ZUhTd.dpuf
নাইজার
নাইজার (ফরাসি ভাষায় Niger "নিঝ়ে") পশ্চিম আফ্রিকার একটি রাষ্ট্র। স্থলবেষ্টিত এই দেশটির নাম রাখা হয়েছে নাইজার নদীর নামানুসারে। এর দক্ষিণে নাইজেরিয়া ও বেনিন, পশ্চিমে বুরকিনা ফাসো ও মালি, উত্তরে আলজেরিয়া ও লিবিয়া, এবং পূর্বে চাদ। নাইজারের রাজধানীর নাম নিয়ামে।
তিনি সংসদ ভেঙে দেন এবং রাজনৈতিক দল নিষিদ্ধ করেন। পরে ১৯৯৩ সালে নাইজারে প্রথম অবাধ নির্বাচন হয়।
অবস্থান ও আয়তন : এটি ১৬০০০ ফুট উত্তর অক্ষাংশ এবং ৮০০০ ফুট পূর্ব দ্রাঘিমার মধ্যে অবস্থিত। নাইজারের উত্তরে আলজেরিয়া ও লিবিয়া, দক্ষিণে নাইজেরিয়া ও বেনিন, পূর্বে চাঁদ এবং পশ্চিমে বুরকিনা ফাসো ও মালি। দেশটির আয়তন প্রায় ১২ লাখ ৬৭ হাজার বর্গকিলোমিটার। আয়তনের দিক থেকে এটি বিশ্বের ২২তম বৃহত্তম দেশ।
মাইগ্রেন
মাইগ্রেন () একধরনের মাথাব্যথা। মাথার একদিকে হয় বলে বিখ্যাত হলেও দুদিকেও হতে দেখা গেছে। যাদের মাইগ্রেন হবার প্রবণতা আছে, তাদের শব্দ, আলো, গন্ধ, বাতাসের চাপের তারতম্য ও কিছু খাবার যেমন চকলেট, আঙুরের রস, পনির ইত্যদির প্রভাবে পুনরায় নতুন করে ভয়ঙ্কর মাথাব্যথা শুরু হতে পারে। তবে মাইগ্রেনে শুধু মাথাব্যথাই হয় না, তার সঙ্গে আরো কয়েকটি স্নায়বিক উপসর্গ হয়ে থাকে (যেমন কিছু আলো বা শব্দের অনুভুতি)। উপসর্গ অনুযায়ী মাইগ্রেনের মধ্যেও অনেক রকমফের আছে। কারো কারো মতে সেরকম কয়েকটি মাইগ্রেনের উপসর্গ থাকলে মাথা ব্যথা না থাকলেও মাইগ্রেন হয়েছে বলা যেতে পারে।
"মাইগ্রেন" শব্দের উৎপত্তি হয়েছে গ্রীক শব্দ ἡμικρανία ("হেমিক্রানিয়া") থেকে, যার অর্থ "মাথার একদিকে ব্যথা"। ἡμι- ("হেমি-"), "অর্ধেক", এবং κρανίον ("ক্রানিয়ন"), "খুলি" থেকেই এর সৃষ্টি।
ধারণা করা হয়, মাইগ্রেন একধরনের নিউরোভাস্কুলার ডিজঅর্ডার। কারণ এই সমস্যা মস্তিষ্কে সৃষ্টি হয় এবং তারপর ধীরে ধীরে রক্তশিরায় ছড়িয়ে যায়। কিছু গবেষক ধারণা করেন, নিউরোনাল বিষয়গুলো অধিকতর প্রভাব ফেলে। অন্যদিকে কয়েকজন মনে করেন রক্তশিরাই মূল প্রভাব ফেলে। কিছু বিজ্ঞানী মনে করেন এই দুই-ই বেশ গুরুত্বপূর্ণ। নিউরোট্রান্সমিটার সিরোটনিন-এর উচ্চস্তরসমূহ, যা ৫-হাইড্রোক্সিট্রিপ্টামিন নামেও পরিচিত, এই ক্ষেত্রে প্রভাব রাখে বলে ধারণা করা হয়।
মাইগ্রেন চিকিৎসা খাতের খরচ বাড়িয়ে তোলে ও উৎপাদন কমিয়ে দেয়। ধারণা করা হয় যে ইউরোপীয় অঞ্চলে এটি সবচেয়ে ব্যয়বহুল নিউরোলজিক্যাল ডিজঅর্ডার। এতে প্রতি বছর €২৭ বিলিয়ন খরচ হয়। যুক্তরাষ্ট্রে এই খরচ প্রায় $১৭ বিলিয়ন। এর প্রায় দশমাংশ খরচ ট্রিপটন-এর কারণে ঘটে। এরমধ্যে $১৫ বিলিয়ন পরোক্ষ খরচ, যার মধ্যে কাজে অনুপস্থিতি একটি অন্যতম বড় কারণ। যারা মাইগ্রেন সহ্য করেও কাজে যায়, তাদের ক্ষেত্রে কার্যক্ষমতা এক তৃতীয়াংশ কমে যায়। ব্যক্তির পরিবারেও এর খারাপ প্রভাব দেখা দেয়।
বেগুনী (খাদ্য)
বেগুনী একটি জনপ্রিয় বাঙালি নাস্তার খাবার যা বাংলাদেশ এবং ভারতে প্রচলিত। এটা বেগুনের ফালিকে বেসনে ডুবিয়ে তেলে ভেজে তৈরি করা হয়। ইউরোপে অবারজিন ফ্রিটার্স নামে একই ধরণের একটি খাবার প্রচলিত আছে। বেগুনী সাধারনত নাস্তা হিসেবে পরিবেশিত হয়। অনেক স্থানে খিচুড়ির সঙ্গে বেগুনী খাওয়া হয়। বাংলাদেশে রমজান মাসে ইফতারির খাবার হিসেবে বেগুনী অত্যন্ত জনপ্রিয়। এসময় রাস্তার পাশে অস্থায়ী ভাবে যেসব খাবারের দোকান বসে তাতে অন্যান্য খাবারের সাথে বেগুনীও বিক্রি হয় ।প্রথমে বেসনে সব উপকরণ শুধু বেগুন ও তেল বাদে, এক সাথে মিশিয়ে একটি ঘন মিশ্রণ তৈরি করতে হবে। বেগুন লম্বা লম্বা করে কেটে ধুয়ে ফ্রিজে রেখে দিতে হবে। এতে বেগুন কালো হয় না। এখন লম্বা করে কাটা বেগুন বেসনের গোলায় ডুবিয়ে গরম ডুবো তেলে মচমচে করে ভেজে টিসু্তে তুলে কিছুক্ষন রেখে দিন।
সস দিয়ে পরিবেশন করুন।
পিঁয়াজু
পিঁয়াজু বাংলাদেশের খুবই জনপ্রিয় একটি ভাজা ঝাল খাবার। এটি সাধারণত দুপুর বা বিকেলের নাস্তায় পরিবেশিত হয়। বিশেষ করে রোজার সময় ইফতারে এটির চল বেশি। এটি মসুর ডাল বা খেসাড়ীর ডাল বাটার সাথে পেঁয়াজ কুচিঁ, মরিচ বাটা, লবণ এবং বিভিন্ন মশলা মিশিয়ে ছোট ছোট চ্যাপ্টা গোলাকাকৃতি দলা তৈরি করে, এরপর ডোবা তেলে ভেজে তৈরি করা হয়। প্রচুর পেঁয়াজ দেয়া হয় বলে এটির নাম "পিঁয়াজু"। কখনো কখনো একে বড়া হিসেবেও উল্লেখ করা হয়। এটি একটি ঝাল খাবার। হুলুদ ও মরিচ দেয়ার ফলে এর বর্ণ আগুনে লাল। এটি মচমচে এবং সুস্বাদু।
ক্যালরি: ৬০-১২০ কিলোক্যালরি (আকারের উপর নির্ভরশীল)
ছোলা ভুনা
ছোলা ভুনা একটি জনপ্রিয় ঝাল নাস্তা বিশেষ। খোসাসুদ্ধ ছোলা সিদ্ধ করে পিঁয়াজ, রসুন, হলুদ, মরিচ ইত্যাদি মশলা সহ তেলে ভুনা করে এই মজাদার খাবার তৈরি করা হয়। ইফতারির অতি পরিচিত খাবার ছোলা।
স্বাস্থ্যকর খাবার হিসাবে ছোলা বা বুটের বেশ সুনাম। এটা মুখরোচকও বটে। শক্তি দেয়। পেটেও থাকে বেশিক্ষণ। সাধারণত দুই প্রকারের ছোলা পাওয়া যায়: দেশী ছোলা ও কাবুলী ছোলা। দেশী ছোলা আকারে ছোট, একটু কালচে রংয়ের এবং অপেক্ষাকৃত শক্ত। কাবুলী ছোলা একটু বড় আকারের, উজ্জ্বলতর রং এবং দেশী ছোলার চেয়ে নরম। দেশী ছোলা এই উপমহাদেশে পাওয়া যায়। কাবুলী ছোলা জন্মায় আফগানিস্তান, দক্ষিণ ইউরোপ- এসব স্থানে।
ছোলা অত্যন্ত পুষ্টিকর। এটি আমিষের একটি উল্লেখযোগ্য উৎস। ছোলায় আমিষের পরিমাণ মাংস বা মাছের আমিষের পরিমাণের প্রায় সমান। ছোলার ডাল, তরকারিতে ছোলা, সেদ্ধ ছোলা ভাজি, ছোলার বেসন- নানান উপায়ে ছোলা খাওয়া যায়।
প্রতি ১০০ গ্রাম ছোলায় আছে:
ছোলার শর্করা বা কার্বোহাইডেটের গ্লাইসেমিক ইনডেক্স কম। খাওয়ার পর খুব তাড়াতাড়িই হজম হয়ে গ্লুকোজ হয়ে রক্তে চলে যায় না। বেশ সময় নেয়। তাই ডায়াবেটিস রোগীদের জন্য ছোলার শর্করা ভাল। ছোলার ফ্যাট বা তেলের বেশির ভাগই পলিআনস্যাচুরেটেড ফ্যাট, যা শরীরের জন্য ক্ষতিকর নয়। প্রোটিন, কার্বোহাইড্রেট ও ফ্যাট ছাড়া ছোলায় আরও আছে বিভিন্ন ভিটামিন ও খনিজ লবণ। এ ছাড়াও আছে ভিটামিন বি-১, বি-২, ফসফরাস ও ম্যাগনেশিয়াম। এ সবই শরীরের জন্য কাজে লাগে। ছোলায় খাদ্য-আঁশও আছে বেশ। এ আঁশ কোষ্ঠ কাঠিন্যে উপকারী। খাবারের আঁশ হজম হয় না। এভাবেই খাদ্যনালী অতিক্রম করতে থাকে। তাই পায়খানার পরিমাণ বাড়ে এবং পায়খানা নরম থাকে। এতে কোষ্ঠ কাঠিন্য দূর হয়। পায়খানা করা সহজ হয়। নিয়মিত পায়খানা হয়ে যায় বলে ক্ষতিকর জীবাণু খাদ্যনালীতে থাকতে পারে না। ফলে খাদ্যনালীর ক্যান্সার হবার সম্ভাবনা কমে। রক্তের চর্বি কমাতেও সহায়ক খাদ্যের আঁশ। আরও নানান শারীরিক উপকার আছে খাদ্য-আঁশে। দেরীতে হজম হয়, এরূপ একটি খাবার হচ্ছে ছোলা। শরীরে শক্তির যোগান দিতে থাকে দীর্ঘক্ষণ ধরে। প্রতি ১০০ গ্রাম ছোলা থেকে পাওয়া যায় ৩৬০ ক্যালরিরও অধিক শক্তি।
পাকোড়া
পাকোড়া বিশেষ ধরনের পিঁয়াজু। তবে এতে ছোলার ডাল বাটার পরিবর্তে বেসন মেশানো হয়। পিঁয়াজ এর আধিক্যের পরিবর্তে এখানে প্রচুর সব্জিকুচি ব্যবহার করা হয়। পিঁয়াজ পাকোড়াকে পিঁয়াজী বলা হয়। এটি ও একটি জনপ্রিয় নাস্তা ।
দই বড়া
দই বড়া পুরোনো নবাবী আমলের একটি খাবার। এটি মসলা মেশানো টক দই দিয়ে মাষ কলাই -এর বড়া রান্না। এটি বেশ তীব্র স্বাদ যুক্ত খাবার। এটি সাধারণত রুচিবর্ধক খাবার হিসাবে ব্যবহার করা হয়।
বাংলাদেশে পুরানো ঢাকাতে এখনো এর প্রচলন আছে। যদিও বর্তমানে এর ব্যবহার সীমিত। তবে রোজার মাসে ইফতারীর জন্য এর ব্যবহার লক্ষ্য করার মতো। 
উত্তর ভারতে, বিশেষত পঞ্জাবি, হরিয়াণি ইত্যাদি রন্ধন প্রণালীতে, দই বড়া বহুল ব্যবহৃত।
চটপটি
চটপটি বাংলাদেশে জনপ্রিয় একটি নাস্তা জাতীয় খাদ্য। তরুন প্রজন্মের কাছে খুবই পছন্দের খাবার। বিশেষ করে শহরাঞ্চলে এর ব্যাপক প্রচলন দেখা যায়। এটি গৃহে প্রস্তুতির পরিবর্তে দোকান থেকেই সাধারণত কিনে খাওয়া হয়। অধিকাংশ ক্ষেত্রে রাস্তার পাশে, পার্কে-উদ্যানে, কলেজ-বিশ্ববিদ্যালয়ের প্রবেশদ্বারে, বা অনুরূপ জনসমাগম স্থলে অস্থায়ী দোকানে এটি তৈরি ও বিক্রয় করা হয়। তবে আজকাল কোন কোন রেস্তরাঁতে চটপটি পরিবেশন করতে দেখা যায়। ফুচকা বা চটপটি আজকাল বিবাহ বা অন্য কোন সামাজিক অনুষ্ঠানের অনবদ্য অঙ্গ।
এটি তৈরি করার জন্য প্রথমে কাবুলি মটর ডাল এর এবং আলু সিদ্ধ করে বেশ পাতলা মিশ্রণ তৈরি করা হয়। এরপর কাঁচা পেঁয়াজ, মরিচ, ডিম সিদ্ধ কুচি, জিরা এবং ধনিয়া গুরা, ধনিয়া পাতা কুচি এবং গোল মরিচ, লবণ মেশানো হয়। সব শেষে ফুচকা গুঁড়ো করে বা ভেঙ্গে ছড়িয়ে দেয়া হয়। চটপটি সাধারণত বিভিন্ন মশলা এবং চিনি বা গুড় মেশানো তেঁতুলগোলা পানির সাথে পরিবেশিত হয়।
চটপটি সাধারন প্লেট বা বাটিতে ছোট চামচ দিয়ে পরিবেশিত হয় |
তিউনিসিয়া
তিউনিসিয়া (আরবি: تونس "তূনিস্‌"), সরকারী নাম তিউনিসীয় প্রজাতন্ত্র (الجمهرية التونسية "আল্‌জুম্‌হুরিয়্যাত্তূনিসিয়্যা") আফ্রিকার উত্তর উপকূলে ভূমধ্যসাগরের তীরে অবস্থিত রাষ্ট্র। দেশটির মধ্য দিয়ে অ্যাটলাস পর্বতমালা চলে গেছে এবং দেশটিকে উত্তরের উর্বর সমভূমি ও দক্ষিণের শুষ্ক, উষ্ণ মরুময় অঞ্চলে ভাগ করেছে। ধারণা করা হয় যে, তিউনিস নামটি বার্বার জাতির ভাষা থেকে এসেছে, যার অর্থ "শৈলান্তরীপ" অথবা "রাত কাটাবার স্থান"। দেশটির পূর্ব উপকূলে অবস্থিত তিউনিস দেশের রাজধানী ও বৃহত্তম শহর। আয়তনের দিক থেকে তিউনিসিয়া অন্যান্য উত্তর আফ্রিকান রাষ্ট্রগুলির তুলনায় খর্বাকৃতির। তিউনিসিয়া আফ্রিকার উত্তরতম দেশ। এর উত্তরে ও পূর্বে রয়েছে ভূমধ্যসাগর। এর পশ্চিমে আলজেরিয়া এবং দক্ষিণ-পূর্বে লিবিয়া। উত্তর আফ্রিকার অধিকাংশ এলাকা জুড়ে অবস্থিত সাহারা মরুভূমি দক্ষিণ তিউনিসিয়া থেকে শুরু হয়েছে। দেশটির ৪৫% জায়গা সাহারা মরুভূমিতে পড়েছে। সামরিক কৌশলগত অবস্থানের কারণে উত্তর আফ্রিকা নিয়ন্ত্রণে অভিলাষী বহু সভ্যতার সাথে তিউনিসিয়ার সম্পর্ক স্থাপিত হয়েছে। এদের মধ্যে আছে ফিনিসীয় জাতি, কার্থেজীয় জাতি, রোমান জাতি, আরব জাতি এবং উসমানীয় তুর্কি জাতি।আরব বসন্তে জয় পেলেও এর নিরাপত্তা দুরবল।২০১৫ সালে এক হামলায় ৩৮ জন নিহত হয়।
১৮৮১ সাল থেকে তিউনিসিয়া ফ্রান্সের একটি উপনিবেশ ছিল। ১৯৫৬ সালে এটি স্বাধীনতা লাভ করে। আধুনিক তিউনিসিয়ার স্থপতি হাবিব বুর্গিবা দেশটিকে স্বাধীনতায় নেতৃত্ব দেন এবং ৩০ বছর ধরে দেশটির রাষ্ট্রপতির দায়িত্ব পালন করেন। স্বাধীনতার পর তিউনিসিয়া উত্তর আফ্রিকার সবচেয়ে স্থিতিশীল রাষ্ট্রে পরিণত হয়। ইসলাম এখানকার রাষ্ট্রধর্ম; প্রায় সব তিউনিসীয় নাগরিক মুসলিম। কিন্তু সরকার ইসলামী মৌলবাদীদের রাজনৈতিক শক্তিতে পরিণত হওয়ার ক্ষেত্রে বাধার সৃষ্টি করেছে।
বর্তমানে তিউনিসিয়া পর্যটকদের একটি জনপ্রিয় গন্তব্যস্থল। এর রৌদ্দ্রোজ্জ্বল আবহাওয়া, নয়নাভিরাম বেলাভূমি, বিচিত্র ভূ-প্রাকৃতিক দৃশ্যাবলী, সাহারার মরূদ্যান, এবং সুরক্ষিত প্রাচীন রোমান প্রত্নস্থলগুলি বিখ্যাত।
তিউনিসিয়া উত্তর আফ্রিকা, আটলান্টিক মহাসাগরের নীল নদের বদ্বীপ এবং ভূমধ্য উপকূলের মধ্যে অবস্থিত।
এখানকার উত্তর অংশের জলবায়ু নাতিশীতোষ্ণ। শীতকালে হালকা বৃষ্টি এবং গরমকাল শুষ্ক। দেশটির দক্ষিণে মরুভূমি।
হালিম
হালিম একটি খাবার, যা বিভিন্ন রকমের ডাল, গম , মাংস এবং গরম মশলা একসাথে মিশেয়ে অনেক পানি দিয়ে অনেকক্ষন সিদ্ধ করে তৈরি করা হয়। পানি কমে এলে ঘন থকথকে একটা মিশ্রন পাওয়া যায়। এটাই হালিম। বিভিন্ন মসলা এবং ডাল এর অনুপাত এর জন্য স্বাদ বিভিন্ন হয়। সালাদ দিয়ে পরিবেশিত হয়। রোজার ইফতার এ হালিম এর বিশেষ কদর রয়েছে।
হালিম তৈরীতে গরু, মুরগী বা খাসীর মাংস ব্যবহার করা হয়। মাংস অনুযায়ি এসব হালিমের নাম বীফ হালিম, চিকেন হালিম এবং মাটন হালিম হয়।
বাংলাদেশে বিভিন্ন দোকানে তৈরী হালিম কিনতে পাওয়া যায়। দোকানদাররা তাদের নাম এবং তাদের সম্মন্ধ অনুযায়ী এইসব হালিমের বিভিন্ন ধরনের নামকরণ করে থাকে। যেমনঃ মামা হালিম, চাচা হালিম, রাহমানিয়া হালিম,খাজা হালিম, আমানিয়া হালিম ইত্যাদী।